title: Zanoni Demettino Castro

text: Zanoni Demettino Castro (s. 23. tammikuuta 1962 Vitória da Conquista) on brasilialainen roomalaiskatolinen piispa. Hänet vihittiin papiksi Vitória da Conquistan hiippakuntaan 28. joulukuuta 1986 ja nimitettiin São Mateusin piispaksi 3. lokakuuta 2007. Piispaksi vihkiminen seurasi 24. marraskuuta. Pääkonsekraattorina toimi Geraldo Lyrio Rocha, jota avustivat Celso José Pinto da Silva ja Aldo Gerna. Demettino Castro asetettiin virkaansa 15. joulukuuta.


title: Aldo Gerna

text: Aldo Gerna (s. 7. toukokuuta 1931) on italialaissyntyinen, Brasiliassa toiminut roomalaiskatolinen piispa. Hänet vihittiin Comboni-lähetyssaarnaajien papiksi 22. joulukuuta 1956 ja nimitettiin São Mateusin piispaksi 18. toukokuuta 1971. Piispaksi vihkiminen seurasi 1. elokuuta. Pääkonsekraattorina toimi João Batista da Mota e Albuquerque, jota avustivat Luís Gonzaga Peluso ja Quirino Adolfo Schmitz.


title: Aldo Gerna

text: Gerna jäi eläkkeelle 3. lokakuuta 2007.


title: Peregrin de la Fuente Néstar

text: Peregrin de la Fuente Néstar (30. huhtikuuta 1899 – 14. toukokuuta 1966) oli espanjalaissyntyinen, Filippiineillä toiminut roomalaiskatolinen piispa. Hänet vihittiin dominikaanien papiksi 10. kesäkuuta 1924 ja nimitettiin Batanes and the Babuyan Islandsin prelaatiksi sekä Mylasan titulaaripiispaksi 2. heinäkuuta 1951. Piispaksi konsekroinnin suoritti 29. syyskuuta Egidio Vagnozzi, jota avustivat Alejandro Olalia ja Rufino Jiao Santos.


title: Peregrin de la Fuente Néstar

text: De la Fuente Néstar osallistui Vatikaanin toiseen kirkolliskokoukseen ja kuoli 67-vuotiaana virassa.


title: Geraldo Lyrio Rocha

text: Geraldo Lyrio Rocha (s. 14. maaliskuuta 1942 Fundão) on brasilialainen roomalaiskatolinen arkkipiispa. Hänet vihittiin papiksi Vitórian arkkihiippakuntaan 15. elokuuta 1967 ja nimitettiin sen vihkipiispaksi sekä Thelepten titulaaripiispaksi 14. maaliskuuta 1984. Piispaksi vihkiminen seurasi 31. toukokuuta. Pääkonsekraattorina toimi Silvestre Luís Scandián, jota avustivat Arnaldo Ribeiro ja Florentino Zabalza Iturri.


title: Geraldo Lyrio Rocha

text: Lyrio Rocha sai 23. huhtikuuta 1990 nimityksen Colatinan piispaksi, 16. tammikuuta 2002 Vitória da Conquistan arkkipiispaksi ja 11. huhtikuuta 2007 Marianan arkkipiispaksi, joksi hänet asetettiin 23. kesäkuuta.


title: Décio Zandonade

text: Décio Zandonade (s. 2. joulukuuta 1942 Venda Nova do Imigrante) on brasilialainen roomalaiskatolinen piispa. Hänestä tuli salesiaani 16. tammikuuta 1967, ja hän sai pappisvihkimyksensä 11. joulukuuta 1972. Hänet nimitettiin Belo Horizonten arkkihiippakunnan vihkipiispaksi ja Gemellae in Byzacenan titulaaripiispaksi 11. joulukuuta 1996. Piispaksi konsekroinnin suoritti 2. helmikuuta 1997 Serafim Fernandes de Araújo, jota avustivat Onofre Cândido Rosa ja Luiz Mancilha Vilela.


title: Décio Zandonade

text: Zandonade sai 14. toukokuuta 2003 nimityksen Colatinan piispaksi.


title: Douglas B-18 Bolo

text: Douglas B-18 Bolo on ennen toista maailmansotaa Yhdysvalloissa käyttöön otettu keskiraskas pommikone. Konetyypin määrittely ja tuotantotilaukset tehtiin vuoden 1936 tammikuussa. Alkusarjan tuotanto käsitti 133 konetta.


title: Douglas B-18 Bolo

text: Konetyypin rakenne perustui varsin pitkälle saman valmistajan matkustajakonetyyppeihin DC-2 ja DC-3. Voimanlähde oli 2 × Wright R-1820-53 Cyclone -tyyppiset tähtimoottorit. Teho oli tuhat hevosvoimaa. Myöhemmin konetta valmistettiin kahdessa tuotantosarjassa kaikkiaan 217 koneyksilöä. Koneen huippunopeus oli 346 km/h ja lakikorkeus 7 285 metriä. Pommikuormaa kone pystyi kuljettamaan maksimissaan 2 948 kilogrammaa. Puolustusaseina oli eri ampumoihin sijoitetut kolme 7,62 mm konekivääriä, jotka olivat eri ampumoissa jokainen.


title: Douglas B-18 Bolo

text: Konetyyppi vedettiin etulinjan käytöstä vuoteen 1942 mennessä ja korvattiin lähinnä Boeing B-17:llä. Sitä saatettiin käyttää kuitenkin sukellusveneitä vastaan tehdyssä toiminnassa (ASW).


title: Brandon Marshall

text: Brandon Marshall (s. 23. maaliskuuta 1984, Pittsburgh, Pennsylvania) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän pelasi vuonna 2012 NFL-liigan Chicago Bearsissa.


title: Brandon Marshall

text: Marshall on valittu urallaan kolmesti NFL:n tähdistöotteluun Pro Bowliin.


title: Brandon Marshall

text: Denver Broncos varasi Keski-Floridan yliopistossa pelanneen Marshallin NFL:n varaustilaisuudessa vuonna 2006, tilaisuuden neljännellä kierroksella. Hän pelasi Denverissä neljän kauden ajan, kunnes tuli kaupatuksi Miami Dolphinsin joukkueeseen. Seuraavat kaksi kautta Marshall vietti Miamissa, kunnes hänet myytiin jälleen, tällä kertaa Chicago Bearsiin.


title: Brandon Marshall

text: Chicagossa Marshall pääsee pelaamaan Denverin ajoiltaan tutun pelinrakentajan Jay Cutlerin kanssa.


title: Brandon Marshall

text: Marshall kärsii epävakaasta persoonallisuudesta, joka luokitellaan vakavaksi persoonallisuushäiriöksi.


title: Tom Gustafsson

text: Tom Gustafsson (s. 7. lokakuuta 1976 Turku) on suomalainen uransa lopettanut koripalloilija.


title: Tom Gustafsson

text: Gustafsson aloitti pääsarjakoripallon vuonna 1993 Lahden NMKY:n paidassa. Suomesta hän siirtyi pelaamaan yliopistokoripalloa Buffalon yliopistoon, josta hän jatkoi yhden kauden jälkeen itävaltalaiseen BK Klosterneuburgiin. Gustafsson palasi kotimaahan vuonna 1999 ja pelasi loppu-uransa aina vuoteen 2005 asti Namika Lahdessa. Vuonna 2008 hän teki paluun kahdeksan ottelun ajaksi pääsarjatasolle Lahden paidassa.


title: Tom Gustafsson

text: Gustafsson on ollut vuodesta 2012 naimisissa hiihtäjän Aino-Kaisa Saarisen kanssa. Heillä on yksi yhteinen tyttö (Amanda, s. 2016).


title: Çağla Büyükakçay

text: Çağla Büyükakçay (s. 28. syyskuuta 1989 Adana) on turkkilainen tennispelaaja. Parhaimmillaan hän on ollut kaksinpelissä WTA-listan sijalla 82 huhtikuussa 2016. Hän on voittanut urallaan yhden WTA-turnauksen kaksinpelissä. Büyükakçay aloitti tenniksenpeluun 8-vuotiaana. Hänen valmentajanaan toimii Can Uner.


title: Çağla Büyükakçay

text: Huhtikuussa 2016 Büyükakçay saavutti uransa ensimmäisen WTA-turnausvoiton päihitettyään Istanbulin turnauksen loppuottelussa Danka Kovinićin. Turnauksen jälkeen Büyükakçay nousi ensimmäistä kertaa urallaan maailmanlistan 100 parhaan joukkoon. Hän oli ensimmäinen turkkilaisnainen, joka saavutti WTA-turnauksen välieräpaikan, finaalipaikan ja lopulta turnausvoiton. Ranskan avoimissa 2016 Büyükakçay teki historiaa voittamalla ensimmäisenä turkkilaisnaisena Grand Slam -kaksinpeliottelun. Hän ja toinen turkkilaisnainen İpek Soylu olivat myös kaikkien aikojen ensimmäiset Turkkia edustaneet naispelaajat Grand Slam -turnauksessa. Hän voitti turnauksen avauskierroksella Aljaksandra Sasnovitšin. Toisella kierroksella hän hävisi Anastasija Pavljutšenkovalle.


title: Tomáš Král

text: Tomáš Král (s. 29. joulukuuta 1992 Plzeň, Tšekkoslovakia) on tšekkiläinen jääkiekkomaalivahti, joka pelaa kotimaansa toiseksi korkeimmalla sarjatasolla 1. Národní Hokejová Ligan HC Slavia Prahassa lainalla Extraliga-joukkue HK Hradec Královésta.


title: Tomáš Král

text: Král on HC Plzeňin kasvatti. Hän voitti sen U18-joukkueessa mestaruuden vuonna 2008. Král siirtyi jo 16-vuotiaana Norjaan ja Lillehammer IK:hon kaudeksi 2009–2010. Hän pelasi runkosarjan suurimmaksi osaksi sen miesten kakkosjoukkueessa, Norjan I-divisioonassa, jossa Král toimi ykkösmaalivahtina. Hän torjui samalla kaudella myös Lillehammerille U19-junioreiden hopeaa. Kauden 2010–2011 Král toimi edellisen kauden tapaan Lillehammerin kakkosjoukkueen ykkösmaalivahtina ja vahvisti myös sen U19-joukkuetta, joille hän torjui mestaruuden. Král pääsi samalla kaudella pelaamaan myös kaksi ottelua Norjan pääsarjassa, GET-liigassa.


title: Tomáš Král

text: Kaudeksi 2011–2012 Král siirtyi Suomeen ja Hämeenlinnan Pallokerhon A-nuoriin. Hän vaihtoi sieltä kuitenkin kesken kauden Oulun Kärppien A-nuoriin, joiden kakkosmaalivahtina Král toimi Olli Kälkäjälle. Toukokuussa 2012 hän teki elokuun loppuun asti ulottuvan try-out -sopimuksen Mestis-joukkue Kajaanin Hokin kanssa. Král sai vuoden mittaisen sopimuksen joukkueeseen. Hän pelasi Hokissa 12 ottelua ja kymmenen ottelua lainalla Suomi-sarjan Iisalmen Peli-Karhuissa, kunnes Král siirtyi loppukauden kattaneella sopimuksella TuToon tammikuussa 2013. Hän voitti kauden päätteeksi Mestis-pronssia.


title: Tomáš Král

text: Huhtikuussa 2013 Král teki vuoden mittaisen jatkosopimuksen TuTon kanssa, mutta molemmat osapuolet purkivat sen kuitenkin yhteisymmärryksessä jo heinäkuussa. Vain pari päivää myöhemmin Král teki sopimuksen Lempäälän Kisan kanssa. Hän pelasi joukkueessa kolme ottelua sekä yhden ottelun ottelun lainalla Suomi-sarjan KOO-VEE:ssa ja jäi LeKissä vähälle vastuulle SM-liigalainojen myötä. Lopulta joukkue lainasi hänet alustavasti kahdeksi kuukaudeksi kotimaahansa Extraliga-joukkue HC Sparta Prahaan lokakuun 2013 lopulla. Král teki Extraliga-debyyttinsä 29. marraskuuta 2013 vieraissa PSG Zlínia vastaan. Sparta johti ottelua vielä ensimmäisen erän jälkeen 1-4, mutta toisessa erässä hän päästi neljä maalia alle kuuden minuutin aikana ja lopulta Král vaihdettiin Tomáš Pöpperleen ajassa 25.38. Hän ehti torjua ottelussa yhteensä 13 kertaa. Ottelu jäi Králille kauden 2013–2014 ainoaksi Extraligassa ja hän pelasi loppukautensa pääosin sarjatasoa alempana 1. Národní Hokejová Ligan HC Litomericessa. Král jatkoi joukkueessa myös kauden 2014–2015.


title: Tomáš Král

text: Kaudeksi 2015–2016 Král teki vuoden mittaisen sopimuksen HK Hradec Královén kanssa. Hän aloitti kautensa lainalla HC Litomericessa ja lokakuussa 2015 Hradec Králové lainasi Králin loppukaudeksi edelliskeväänä 1. ligaan pudonneen HC Slavia Prahan paitaan.


title: Tomáš Král

text: Král toimi Tšekin kolmosmaalivahtina alle 20-vuotiaiden MM-kilpailuissa vuonna 2012 ja alle 18-vuotiaiden MM-kilpailuissa vuonna 2010, mutta hän ei päässyt kummassakaan turnauksessa Tšekin kokoonpanoon. Yhteensä Králilla on tilillään kahdeksan nuorten ja kaksi poikien maaottelua.


title: Tomáš Král

text: Králin isä Tomáš Sr. toimii Tšekin jääkiekkoliiton puheenjohtajana.


title: Jay Cutler (amerikkalaisen jalkapallon pelaaja)

text: Jay Christopher Cutler (s. 29. huhtikuuta 1983 Santa Claus, Indiana) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Miami Dolphinsissa.


text: Cutler on valittu ammattilaisurallaan kerran NFL:n tähdistöotteluun Pro Bowliin.


text: Denver Broncos varasi Vanderbiltin yliopiston joukkueessa yliopistojalkapalloa pelanneen Cutlerin vuoden 2006 NFL:n varaustilaisuuden ensimmäisellä kierroksella, 11. pelaajana. Hän pelasi Denverissä kolmen kauden ajan, kunnes tuli kaupatuksi Chicago Bearsin riveihin. Hän edusti Bearsia kahdeksan kauden ajan, kunnes toukokuussa 2017 hän ilmoitti lopettavansa pelaajauransa. Kuitenkin kolme kuukautta myöhemmin hän elokuussa 2017 hän teki yksivuotisen sopimuksen Miami Dolphinsiin, jonka pelinrakentaja Ryan Tannehill oli loukkaantunut.


text: Cutler on kihloissa näyttelijä Kristin Cavallarin kanssa. Ensimmäisen kerran he kihlautuivat huhtikuussa 2011, mutta erosivat myöhemmin palatakseen pian taas yhteen. Pariskunta ilmoitti tammikuussa 2012 odottavansa ensimmäistä lastaan.


text: Cutler sairastaa tyypin I diabetestä eli ns. "nuoruusiän diabetestä". Sairaus vaatii päivittäisiä insuliinipistoksia.


title: Jaakko Piironen

text: Jaakko Piironen (11. helmikuuta 1928 Leppävirta – 15. heinäkuuta 2012 Helsinki) oli metsänhoitaja ja Metsähallituksen pääjohtaja. Hän hoiti tätä virkaa 1986–1992.


title: Jaakko Piironen

text: Piironen kuoli 84-vuoden ikäisenä.


title: Laurentiuslainen kokoelma

text: Laurentiuslainen kokoelma tai Laurentiuksen kronikka on tähän päivään asti säilynyt kronikkakokoelma, joka sisältää vanhimman Nestorin kronikan ja sen myöhäisemmät versiot. Se sisältää lähinnä Pohjois-Venäjän alueen historiaa.


title: Laurentiuslainen kokoelma

text: Kokoelman kopioi Laurentius-niminen munkki Nižni Novgorodista vuonna 1377 Dmitri Konstantinovitšille, joka oli Suzdalin prinssi. Tämän kopion Laurentius teki sittemmin hävinneestä kokoelmasta, joka oli koottu suuriruhtinas Mihail Jaroslavitšille vuonna 1305. Teos jatkaa kronologiaa aina vuoteen 1305 asti, mutta jostain syystä vuodet 898–922, 1263–83 ja 1288–9 puuttuvat. Kreivi Aleksei Musin-Puškin sai laurentiuslaisen kokoelman haltuunsa vuonna 1792 ja lahjoitti sen Venäjän kansalliskirjastoon Pietariin.


title: Aloísio Jorge Pena Vitral

text: Aloísio Jorge Pena Vitral (s. 23. huhtikuuta 1955 Rio de Janeiro) on brasilialainen roomalaiskatolinen piispa. Hänet vihittiin papiksi Belo Horizonten arkkihiippakuntaan 18. tammikuuta 1986 ja nimitettiin sen vihkipiispaksi sekä Thubursicum-Buren titulaaripiispaksi 11. helmikuuta 2006. Piispaksi vihkiminen seurasi 25. maaliskuuta. Pääkonsekraattorina toimi Walmor Oliveira de Azevedo, jota avustivat Décio Zandonade ja Sebastião Roque Rabelo Mendes.


title: Aloísio Jorge Pena Vitral

text: Pena Vitral sai 25. marraskuuta 2009 nimityksen Teófilo Otonin piispaksi.


title: Cristiano Portela de Araújo Pena

text: Cristiano Portela de Araújo Pena (11. elokuuta 1913 Rio de Janeiro – 2. elokuuta 2000) oli brasilialainen roomalaiskatolinen piispa. Hänet vihittiin papiksi 18. syyskuuta 1937 ja nimitettiin Divinópolisin hiippakunnan johtoon 19. helmikuuta 1959. Piispaksi vihkiminen seurasi 17. toukokuuta. Pääkonsekraattorina toimi Armando Lombardi, jota avustivat João Resende Costa ja Geraldo María de Morais Penido.


title: Cristiano Portela de Araújo Pena

text: Portela de Araújo Pena osallistui Vatikaanin toiseen kirkolliskokoukseen. Hän erosi tehtävistään Divinópolisin piispana 26. maaliskuuta 1979.


title: Joaquim Giovanni Mol Guimarães

text: Joaquim Giovanni Mol Guimarães (s. 6. tammikuuta 1960 Ponte Nova) on brasilialainen roomalaiskatolinen piispa. Hänet vihittiin salesiaanien papiksi 16. heinäkuuta 1988. Vuonna 1992 hänet inkardinoitiin papiksi Belo Horizonten arkkihiippakuntaan, ja 11. helmikuuta 2006 hänet nimitettiin sen vihkipiispaksi ja Galtellin titulaaripiispaksi. Piispaksi vihkiminen seurasi 25. maaliskuuta. Pääkonsekraattorina toimi Walmor Oliveira de Azevedo, jota avustivat Décio Zandonade ja Sebastião Roque Rabelo Mendes.


title: André Haddad

text: André Haddad BS (20. syyskuuta 1930 – 13. joulukuuta 2017) oli libanonilainen arkkipiispa. Hänet vihittiin papiksi 13. kesäkuuta 1954 ja nimitettiin Zahleh e Furzolin arkkieparkian johtoon 14. kesäkuuta 1983. Piispaksi vihkiminen seurasi 7. elokuuta. Pääkonsekraattorina toimi Maximos V Hakim, jota avustivat Nicolas Hajj ja Saba Youakim.


title: André Haddad

text: Haddad jäi eläkkeelle 24. kesäkuuta 2010.


title: Geraldo María de Morais Penido

text: Geraldo María de Morais Penido (6. syyskuuta 1918 – 15. marraskuuta 2002) oli brasilialainen roomalaiskatolinen arkkipiispa. Hänet vihittiin papiksi Belo Horizonten arkkihiippakuntaan 4. huhtikuuta 1942 ja nimitettiin sen vihkipiispaksi sekä Avissan titulaaripiispaksi 10. maaliskuuta 1956. Piispaksi vihkiminen seurasi 11. toukokuuta. Pääkonsekraattorina toimi Antônio dos Santos Cabral, jota avustivat Helder Pessoa Câmara ja Luis do Amaral Mousinho.


title: Geraldo María de Morais Penido

text: De Morais Penido sai 30. marraskuuta 1957 nimityksen Juiz de Foran koadjuuttoripiispaksi, ja 9. kesäkuuta 1958 hänestä tuli sen piispa. 14. huhtikuuta 1962 hän sai nimityksen Juiz de Foran arkkipiispaksi. 1. joulukuuta 1977 hän sai nimityksen Aparecidan koadjuuttoriarkkipiispaksi; 18. syyskuuta 1982 hänestä tuli sen arkkipiispa. Hän jäi eläkkeelle 12. heinäkuuta 1995.


title: Geraldo María de Morais Penido

text: De Morais Penido osallistui Vatikaanin toiseen kirkolliskokoukseen.


title: Eurico dos Santos Veloso

text: Eurico dos Santos Veloso (s. 13. huhtikuuta 1933) on brasilialainen roomalaiskatolinen arkkipiispa. Hänet vihittiin papiksi Juiz de Fora arkkihiippakuntaan 22. syyskuuta 1962 ja nimitettiin sen vihkipiispaksi sekä Selian titulaaripiispaksi 12. maaliskuuta 1987. Piispaksi vihkiminen seurasi 5. heinäkuuta. Pääkonsekraattorina toimi Juvenal Roriz, jota avustivat Antônio Carlos Mesquita, Sebastião Roque Rabelo Mendes, Hélio Gonçalves Heleno ja Lélis Lara.


title: Eurico dos Santos Veloso

text: 22. toukokuuta 1991 Veloso sai nimityksen Luzin koadjuuttoripiispaksi, ja 18. toukokuuta 1994 hänestä tuli sen piispa. 28. marraskuuta 2001 hän sai nimityksen Juiz de Foran arkkipiispaksi, jona hän toimi, kunnes jäi eläkkeelle 28. tammikuuta 2009.


title: Antônio dos Santos Cabral

text: Antônio dos Santos Cabral (8. lokakuuta 1884 Propriá – 15. marraskuuta 1967) oli brasilialainen roomalaiskatolinen arkkipiispa. Hänet vihittiin papiksi 1. marraskuuta 1907 ja nimitettiin Natalin hiippakunnan johtoon 1. syyskuuta 1917. Piispaksi konsekroinnin suoritti 14. huhtikuuta 1918 Joaquim Arcoverde de Albuquerque Cavalcanti, jota avustivat Sebastião Leme da Silveira Cintra ja Cláudio José Gonçalves Ponce de Leon.


title: Antônio dos Santos Cabral

text: Dos Santos Cabral sai 21. marraskuuta 1921 nimityksen Belo Horizonten piispaksi, jonka virkaan hänet asetettiin 30. huhtikuuta 1922. Hänet nimitettiin 1. helmikuuta 1924 Belo Horizonten arkkipiispaksi, jona hän toimi, kunnes kuoli 83-vuotiaana virassa.


title: Hidas televisio

text: Hidas televisio () on televisio-ohjelmien lajityyppi, joka tarkoittaa erittäin pitkiä (ja etenemiseltään hitaita) televisiolähetyksiä, joilla katetaan kokonaisuudessa jokin tietty tapahtuma.


title: Hidas televisio

text: Hitaalle televisiolle on keskeisenä osana ohjelmien kommentointi suorien lähetysten aikana sosiaalisessa mediassa.


title: Hidas televisio

text: Hitaan television lajityypin ohjelmat ovat erityisen suosittuja Norjassa. Norjassa on tehty ohjelmia Oslon ja Bergenin välin ajaneesta juhannusjunasta, Hurtigruten-lauttareitistä ja pikkulinnuista. Vuonna 2011 näytettyä 134-tuntia pitkää ohjelmaa Hurtigruten-lauttareitistä katsoi parhaimmillaan yli puolet norjalaisista.


title: Hidas televisio

text: Suomessa esimerkiksi Ylen 13 tuntia kestänyt "Juhannusjuna"-ohjelma kattoi koko 13 tunnin junamatkan Helsingistä Rovaniemelle juhannusyönä 2012. Vuonna 2017 Sub tuotti ohjelman, jossa juhannusyönä auki olleen kaupan kassahihnaa kuvattiin 12 tunnin ajan suorana. Lähetyksestä kolme tuntia oli suorana televisiossa.


title: Gil Antônio Moreira

text: Gil Antônio Moreira (s. 9. lokakuuta 1950 Itapecerica) on brasilialainen roomalaiskatolinen arkkipiispa. Hänet vihittiin papiksi Divinópolisin hiippakuntaan 18. joulukuuta 1976 ja nimitettiin São Paulon arkkihiippakunnan vihkipiispaksi sekä Turris in Mauretanian titulaaripiispaksi 14. heinäkuuta 1999. Piispaksi vihkiminen seurasi 16. lokakuuta. Pääkonsekraattorina toimi Alfio Rapisarda, jota avustivat Cláudio Hummes ja Cristiano Portela de Araújo Pena.


title: Gil Antônio Moreira

text: Moreira sai 7. tammikuuta 2004 nimityksen Jundiaín piispaksi, jonka virkaan hänet asetettiin 15. helmikuuta. Hän sai 28. tammikuuta 2009 nimityksen Juiz de Foran arkkipiispaksi.


title: Arnaldo Ribeiro

text: Arnaldo Ribeiro (7. tammikuuta 1930 Belo Horizonte – 15. joulukuuta 2009) oli brasilialainen roomalaiskatolinen arkkipiispa. Hänet vihittiin papiksi Belo Horizonten arkkihiippakuntaan 13. maaliskuuta 1954 ja nimitettiin sen vihkipiispaksi sekä Sicilibban titulaaripiispaksi 6. marraskuuta 1975. Piispaksi vihkiminen seurasi 27. joulukuuta. Pääkonsekraattorina toimi João Resende Costa, jota avustivat José Ivo Lorscheiter ja Serafim Fernandes de Araújo.


title: Arnaldo Ribeiro

text: Ribeiro sai 28. joulukuuta 1988 nimityksen Ribeirão Preton arkkipiispaksi, jona hän toimi, kunnes jäi eläkkeelle 5. huhtikuuta 2006.


title: 5-hydroksi-indolyylietikkahappo

text: 5-Hydroksi-indolyylietikkahappo (5-HIAA) on ihmiskehossa serotoniinin pääasiallinen aineenvaihduntatuote. Tähän biokemialliseen reaktioon osallistuvat entsyymit monoamiinioksidaasi ja aldehydidehydrogenaasi suurimmaksi osaksi maksassa.


title: 5-hydroksi-indolyylietikkahappo

text: Kemiallisessa analyysissä virtsanäytteiden 5-HIAA pitoisuus määrittää kehon serotoniinitason.


title: 5-hydroksi-indolyylietikkahappo

text: 5-HIAA testataan virtsanäytteestä, joka on tehty happamaksi lisäaineella pH-säätämiseksi arvoon kolme tai alle. Jotkin ruoat ja lääkkeet häiritsevät määrittämistä. 5-HIAA tasot voivat vaihdella erilaisten komplikaatioiden seurauksena, esimerkkinä kasvain, munuaisten vajaatoiminta ja ohutsuolen poisto.


title: 5-hydroksi-indolyylietikkahappo

text: Koska 5-HIAA on serotoniinin aineenvaihduntatuote, testi tehdään usein ohutsuolen enterokromaffiinisoluissa (Kultschitzsky) kasvavan karsinoidisyövän diagnosoimiseksi, sillä nämä vapauttavat suuria määriä serotoniinia. 25 mg/24 tuntia (korkeampi jos potilaalla on imeytymishäiriö) ja tästä suuremmat arvot ovat vahva viite karsinoidista.


title: 5-hydroksi-indolyylietikkahappo

text: Matalat selkäydinnesteen 5-HIAA arvot on liitetty aggressiiviseen käytökseen ja itsemurhaan väkivaltaisin keinoin, korreloiden vähentyneiden serotoniinitasojen kanssa. Nousseet serotoniinitasot sen sijaan ovat yksi tunnetuimmista biologisista löydöksistä autismista kärsivillä henkilöillä ja 5-HIAA tasot voivat heillä olla koholla.


title: Guido Iván Minda Chalá

text: Guido Iván Minda Chalá (s. 20. helmikuuta 1960) on ecuadorilainen roomalaiskatolinen piispa. Hänet vihittiin papiksi Ibarran hiippakuntaan 27. kesäkuuta 1998 ja nimitettiin Guayaquilin arkkihiippakunnan vihkipiispaksi sekä Nisa in Lycian titulaaripiispaksi 4. marraskuuta 2009. Piispaksi vihkiminen seurasi 28. marraskuuta. Pääkonsekraattorina toimi Antonio Arregui Yarza, jota avustivat Giacomo Guido Ottonello ja Julio César Terán Dutari.


title: Abraham Kome

text: Abraham Boualo Kome (s. 2. heinäkuuta 1969) on kamerunilainen roomalaiskatolinen piispa. Hänet vihittiin papiksi Nkongsamban hiippakuntaan 11. joulukuuta 1999 ja nimitettiin Bafangin piispaksi 26. toukokuuta 2012. Piispaksi vihkiminen seurasi 15. heinäkuuta. Pääkonsekraattorina toimi Piero Pioppo, jota avustivat Samuel Kleda ja Dieudonné Watio.


title: Samuel Kleda

text: Samuel Kleda (s. 1959) on kamerunilainen roomalaiskatolinen arkkipiispa. Hänet vihittiin papiksi 9. maaliskuuta 1986 ja nimitettiin Batourin hiippakunnan johtoon 23. lokakuuta 2000. Piispaksi vihkiminen seurasi 18. helmikuuta 2001. Pääkonsekraattorina toimi Christian Wiyghan Tumi, jota avustivat Roger Pirenne ja Félix del Blanco Prieto.


title: Samuel Kleda

text: Kleda sai 3. marraskuuta 2007 nimityksen Doualan koadjuuttoriarkkipiispaksi, ja 17. marraskuuta 2009 hänestä tuli sen arkkipiispa.


title: Dieudonné Espoir Atangana

text: Dieudonné Espoir Atangana (s. 20. maaliskuuta 1958) on kamerunilainen roomalaiskatolinen piispa. Hänet vihittiin papiksi Yaoundén arkkihiippakuntaan 21. kesäkuuta 1986 ja inkardinoitiin Obalan hiippakuntaan 3. heinäkuuta 1987.


title: Dieudonné Espoir Atangana

text: 26. toukokuuta 2012 Atangana sai nimityksen Nkongsamban hiippakunnan johtoon, ja hänet vihittiin piispaksi 14. heinäkuuta. Pääkonsekraattorina toimi Piero Pioppo, jota avustivat Cornelius Fontem Esua ja Roger Pirenne.


title: Tulio Luis Ramírez Padilla

text: Tulio Luis Ramírez Padilla (s. 28. helmikuuta 1960 Caracas) on venezuelalainen roomalaiskatolinen piispa. Hänet vihittiin papiksi Valencia en Venezuelan arkkihiippakuntaan 5. elokuuta 1984 ja nimitettiin Caracas, Santiago de Venezuelan arkkihiippakunnan vihkipiispaksi sekä Ausuccuran titulaaripiispaksi 4. huhtikuuta 2012. Piispaksi vihkiminen seurasi 8. heinäkuuta. Pääkonsekraattorina toimi Jorge Liberato Urosa Savino, jota avustivat Diego Rafael Padrón Sánchez ja Reinaldo del Prette Lissot.


title: Joaquín Guillermo González

text: Joaquín Guillermo González (1822? Medellín – 4. tammikuuta 1888) oli kolumbialainen roomalaiskatolinen piispa. Hänet vihittiin papiksi mahdollisesti vuonna 1846. González nimitettiin 21. maaliskuuta 1873 Antioquían hiippakunnan johtoon. Piispaksi vihkiminen seurasi 21. syyskuuta. Pääkonsekraattorina toimi José Joaquín Isaza Ruiz. González erosi tehtävistään Antioquían piispana 9. elokuuta 1883.


title: José López y Crespo

text: José López y Crespo (30. elokuuta 1797 San Pedro de Cornazo – 21. maaliskuuta 1875) oli espanjalainen roomalaiskatolinen piispa. Hänet vihittiin papiksi mahdollisesti vuonna 1822 ja nimitettiin Santanderin hiippakunnan johtoon 5. kesäkuuta 1859. Valinta vahvistettiin 26. syyskuuta 1859, ja López y Crespo vihitiin piispaksi 1. tammikuuta 1860. Pääkonsekraattorina toimi Miguel García Cuesta.


title: José López y Crespo

text: López y Crespo osallistui Vatikaanin ensimmäiseen kirkolliskokoukseen ja toimi Santanderin piispana, kunnes kuoli 77-vuotiaana virassa.


title: Vicente Jiménez Zamora

text: Vicente Jiménez Zamora (s. 28. tammikuuta 1944 Ágreda) on espanjalainen roomalaiskatolinen piispa. Hänet vihittiin papiksi Osma-Sorian hiippakuntaan 29. kesäkuuta 1968 ja nimitettiin sen johtoon 21. toukokuuta 2004. Piispaksi vihkiminen seurasi 17. heinäkuuta. Pääkonsekraattorina toimi Manuel Monteiro de Castro, jota avustivat Antonio María Rouco Varela ja Francisco Gil Hellín.


title: Vicente Jiménez Zamora

text: Jiménez Samora sai 27. heinäkuuta 2007 nimityksen Santanderin piispaksi.


title: Lyngsalpan Landskapsvernområde

text: Lyngsalpan Landskapsvernområde on Lyngenin niemimaalla, Lyngsalpan-vuoriketjun ympärillä, Pohjois-Norjassa oleva maisemansuojelualue. Se sijaitsee Tromssan, Yykeän, Omasvuonon ja Paatsivuonon kuntien alueella. Pinta-alaltaan 961,061 neliökilometrin laajuinen alue julistettiin suojelukohteeksi 20. helmikuuta 2004. Alueen erityisyyksiä ovat sen tunnusomainen vuoristo sekä moninainen luonto.


title: Monoprix (Tunisia)

text: Société Nouvelle Maison de la Ville de Tunis tai SNMVT Monoprix () on tunisialainen vähittäiskauppaketju, jonka päämaja sijaitsee Mégrinessa, Tunisian pohjoisosassa.


title: Monoprix (Tunisia)

text: Monoprix'n perusti André Lévy-Despas vuonna 1933 Tunisissa ja noin neljä vuotta myöhemmin kauppa alkoi levitä myös muihin kaupunkeihin, kuten Bizertaan, Sfaxiin, Sousseen, Menzel Bourguibaan, Lafayetteen, Monastiriin ja La Marsaan. Lévy-Despasin kuoltua hänen vaimonsa nousi toimitusjohtajaksi vuonna 1974 siihen asti, kunnes Habib Kammounin yritys osti Monoprix'n vuonna 1992. Kolme vuotta myöhemmin se siirtyi pörssiosakkeeksi, jonka myötä tunisialainen Groupe Mabrouk osti kauppaketjun omistukseensa toukokuussa 2000. Kuusi vuotta myöhemmin Monoprix laajensi toimintaansa ja perusti sivuttaismyymälät Monoprix Gourmet ja Monoprix Kids House. Sittemmin vuonna 2009 Monoprix solmi yhteistyösopimuksen ranskalaisen Monoprix'n kanssa.


title: Historia Norvegiæ

text: Historia Norvegiæ on tuntemattoman munkin latinaksi kirjoittama kuvaus Norjan historiasta. Tekstin arvioidaan olevan peräisin vuosien 1160 ja 1175 väliltä, vaikka on myös varovaisempia arvioita 1200-luvun alkuun. Ainoa säilynyt versio tekstistä on Brechin linnasta Skotlannista löytynyt kopio, joka on todennäköisesti kirjoittettu vuosien 1500 ja 1510 välillä.


title: Historia Norvegiæ

text: Historia Norvegiæ sisältää kolme kappaletta:


title: Historia Norvegiæ

text: Käsikirjoituksen julkaisi Peter Andreas Munch vuonna 1850 nimellä "Symbolæ ad Historiam Antiquiorem Rerum Norwegicarum". Pääversio teoksesta oli pitkään Gustav Stormin versio vuodelta 1880. Ensimmäinen käännös englanniksi julkaistiin vuonna 2001, ja vuonna 2003 tuli uusi kriittinen käännös.


title: Historia Norvegiæ

text: Teos kuvaa seuraavalla tavalla Pohjoismaiden maantiedettä:


title: Rørosin kirkko

text: Rørosin kirkko (, tunnetaan myös nimellä "Bergstadens Ziir") on Rørosin kunnassa Norjan Etelä-Trøndelagissa sijaitseva kivikirkko. Se rakennettiin vuosina 1780–1784. Rakentamisen pääarkkitehtina toimi Peter Leonard Neuman. Rørosin kirkko on Norjan viidenneksi suurin kirkko, ja sen sisällä on noin 1 600 istumapaikkaa.


title: Parsan luonnonpuisto

text: Parsan luonnonpuisto ("Parsa Wildlife Reserve") on 499 km² laajuinen luonnonsuojelualue Nepalin eteläosassa, Narayanin vyöhykkeen Parsan piirikunnassa Keskisen Terain (alankovyöhykkeen) alueella. Puiston kasvillisuus on pääosin subtrooppista metsää, ja eläimistöön kuuluvat mm. intiannorsu, intiantiikeri ja leopardi, sekä yli 500 lintulajia. Alueen länsipuolella on Chitwanin kansallispuisto.


title: Suomen yhdistysrekisteri

text: Suomen yhdistysrekisteri on Patentti- ja rekisterihallituksen (PRH) hallinnoima virallinen ja julkinen rekisteri suomalaisista aatteellisista yhdistyksistä. Yhdistysrekisteriin merkitään myös kauppakamarit.


title: Suomen yhdistysrekisteri

text: Yhdistyksestä merkitään yhdistysrekisteriin vähintään seuraavat asiat:


title: Suomen yhdistysrekisteri

text: Yhteisöä ei voi merkitä yhdistysrekisteriin, jos


title: Suomen yhdistysrekisteri

text: Aatteellinen yhdistys on jäsenten yhteisesti perustama yhteenliittymä yhteisen aatteellisen tarkoituksen toteuttamista varten. Yhdistyksen toiminta on yleensä aiottu pysyväksi.


title: Suomen yhdistysrekisteri

text: Yhdistyksen aatteena voi olla yhteisen hyvän asian, ajatuksen tai vaikka harrastuksen edistäminen.


title: Suomen yhdistysrekisteri

text: Aatteellisia yhdistyksiä ovat muiden muassa


title: Suomen yhdistysrekisteri

text: Yhdistyslaki on luonteeltaan yleislaki ja se koskee aatteellisia yhdistyksiä. Lakia ei sovelleta julkisoikeudellisiin, lailla perustettuihin yhdistyksiin, jollei niin ole erikseen säädetty. Esimerkiksi raha-automaattiyhdistystä ei ole merkitty yhdistysrekisteriin, eikä siihen sovelleta yhdistyslakia, mutta metsänhoitoyhdistykset löytyvät yhdistysrekisteristä ja niihin sovelletaan yhdistyslakia.


title: Suomen yhdistysrekisteri

text: Yhdistyksen voi perustaa vähintään kolme 15 vuotta täyttänyttä luonnollista henkilöä tai oikeustoimikelpoista yhteisöä.Perustamista varten kutsutaan koolle kokous. Perustaminen voi tapahtua myös vapaamuotoisesti esimerkiksi netissä tai puhelimitse. Yhdistys tulee perustetuksi, kun vähintään kolme henkilöä tai oikeustoimikelpoista yhteisöä sopii yhdistyksen perustamisesta, allekirjoittaa perustamiskirjan ja hyväksyy sille säännöt.


title: Suomen yhdistysrekisteri

text: Yhdistys rekisteröidään tekemällä perusilmoitus yhdistysrekisteriin. Rekisteröintiä varten täytetään perusilmoituslomake sekä tehdään ja allekirjoitetaan perustamiskirja. Ilmoitukseen liitetään lisäksi säännöt ja kopio rekisteröintimaksusta.


title: Suomen yhdistysrekisteri

text: Aatteellista yhdistystä ei ole välttämätöntä rekisteröidä. Rekisteröinnillä yhdistyksestä tulee oikeushenkilö, joka voi hankkia oikeuksia, tehdä sopimuksia ja sitoumuksia ja asioida asianosaisena viranomaisen kanssa. Rekisteröidyn yhdistyksen jäsenet eivät vastaa henkilökohtaisesti yhdistyksen velvoitteista.


title: Suomen yhdistysrekisteri

text: Rekisteröimättömän yhdistyksen toiminnasta vastaavat henkilöt, jotka ovat siihen toimintaan osallistuneet.


title: Suomen yhdistysrekisteri

text:
Yhdistyksen sääntömuutos tulee voimaan, kun se on merkitty yhdistysrekisteriin. Rekisteriin on merkitty kulloinkin voimassaolevat yhdistyksen säännöt.
Sääntömuutos rekisteröidään tekemällä muutosilmoitus yhdistysrekisteriin. Ilmoitukseen liitetään lisäksi säännöt ja kopio rekisteröintimaksusta.


title: Suomen yhdistysrekisteri

text: Yhdistyksen purkautumisesta määrätään yhdistyksen säännöissä tai purkautumiseen sovelletaan yhdistyslakia, jos sitä ei ole määritelty säännöissä. Purkautumisesta päätetään yhdistyksen kokouksessa, joka päättää siitä kuka hoitaa selvitystoimet ja varojen luovuttamisesta säännöissä määrättyyn tarkoitukseen.


title: Suomen yhdistysrekisteri

text: Yhdistyksen toiminta ei tämän jälkeen enää jatku muuten kuin välttämättömien toimintojen osalta. Jäsenet eivät tämän jälkeen enää päätä yhdistyksen asioista.


title: Suomen yhdistysrekisteri

text: Purkautumisilmoitus tehdään purkautumistoimien päätyttyä.


title: Suomen yhdistysrekisteri

text: Maksuton yhdistysnetti sisältää perustiedot kaikista noin 133 000 (2012) suomalaisesta yhdistyksestä: yhdistyksen rekisterinumero, nimi, kotipaikka, ensirekisteröinnin päivä ja viimeisen rekisteröinnin päivä ja ilmoitusten käsittelyvaihetiedot.


title: Yangshuo

text: Yangshuo (, pinyin: Yángshuò Xiàn) on piirikunta Etelä-Kiinassa Guangxin autonomisella alueella. Hallinnollisesti se kuuluu prefektuuritason kaupunki Guiliniin. Piirikunnan pinta-ala on 1 428 neliökilometriä ja asukasmäärä on 272 223 vuonna 2010.


title: Yangshuo

text: Lijoen varrella sijaitseva alue on Etelä-Kiinan tunnetuimpia matkailukeskuksia, joka on tunnettu erityisesti jyrkkien kalkkikivivuorten hallitsemista maisemistaan. Kiinan 20 yuanin setelin takasivulla on maisemaa Yangshuosta.


title: Käräjämäki (Kokemäki)

text: Käräjämäki on Satakunnassa Kokemäen keskustassa Vuolteen kylässä Kokemäenjoen rannalla oleva pieni kumpare, jossa sijaitsevat käräjäkivet ympyrään aseteltuina. Kivet eivät ole alkuperäisellä paikallaan, vaan ne palautti mäelle Kokemäen Nuorisoseura 1900-luvun alussa, ja ne aseteltiin sinne Euran Käräjämäen mallin mukaisesti.


title: Käräjämäki (Kokemäki)

text: Käräjämäki vaikuttaa olevan ensisijaisesti kalmisto, johon on haudattu rautakaudella läheisen talon väkeä. Paikalta löydettyjä esineitä on tyylin perusteella ajoitettu kansainvaellusajalle. Käräjäkiviä käytettiin alkujaan merkitsemään haudan paikka samaan tapaan kuin Euran Käräjämäen tapauksessa.


title: Käräjämäki (Kokemäki)

text: Käräjämäen tontti on ollut asuttuna vuodesta 1891, jolloin mäelle rakennettiin ensimmäinen talo. Asuinrakennus paloi 1960-luvulla, ja jäljellä on vanha kunnostettu piharakennus. Pihalle on pystytetty kuparinen muinaismuistosta kertova taulu. Käräjämäki kuuluu opastettuun "Villa Cumasta Kokemäen kaupunkiin -kulttuurireitistöön", johon tien vierressä oleva opastaulu liittyy.


title: Käräjämäki (Kokemäki)

text: Vanhin kirjallinen maininta Käräjämäestä (nimi esiintyi muodossa Kæræjæmæky) on vuodelta 1463. Paikka on mainitty ilmeisesti Kokemäen vanhan kirkon luonna pidettyjen maakuntakäräjien takia. Vanha kirkko sijaitsi noin 200 metrin päässä olevalla pienellä saarella joen pohjoisrannalla.


title: Käräjämäki (Kokemäki)

text: Käräjämäki joutui arkeologian kiinnostuksen piiriin vuonna 1877, kun K. Killinen suoritti paikalla tarkastuskäynnin. Killinen kuvaili "Käräjäympyrää" lyhyesti. Mäen ympäristö oli raivattu pelloksi, mäki oli noin 40 jalkaa (12 metriä) joen vedenpinnan yläpuolella, kivikehä oli ladottu samalla tavalla kuin Köönikän talon kalmistossa, kehän halkaisija 34 jalkaa (noin 10 metriä), kivien koko noin kuutiokyynärä (yli 0,5 m³) ja ympyrän sisällä oli maahan upotettuja kiviä. Kehäkivet olivat koholla jalan verran maasta. Killinen sijoitti asetelman kansainvaellus- tai merovingialajlle.


title: Käräjämäki (Kokemäki)

text: Aliupseeri Paul Danér rakensi talonsa mäelle vuonna 1890−91, jolloin kaivutyössä nousi esille rautainen veitsi. Käräjäkivet siirrettiin pois puutarhan tieltä vuonna 1905, jolloin löytyi myös keihäänkärki. Puutarhan raivaus lienee tuhonnut alkuperäisen kasvuston perusteellisesti, mutta vuoden 1998 kasvillisuuden inventoinnissa tavattiin vielä pölkkyruoho (Arabis glabra) ja keltamo.


title: Käräjämäki (Kokemäki)

text: J. R. Aspelin tarkasti mäen vuonna 1885 ja Theodor Schwindt 1901. Schvindt hankki lunastamalla kaksi keihäänkärkeä ja löysi taitetun keihäänkärjen sekä pitkän putkikeihäänkärjen. Nämä ajoitettiin noin 350 − 600 jaa.. Vuonna 1906 A. M. Tallgren tarkasti paikan, vuonna 1946 Esko Sarasmo ja 1998 Nina Strandberg.


title: Käräjämäki (Kokemäki)

text: Vuonna 2001 suoritti Jouni Taivainen koekaivaukset Käräjämäen kivien ympäristössä. Silloin havaittiin selvä kivikautisen asuinpaikan kulttuurikerros, jota ajoitti kaksi Pyheensillan kulttuuriin (noin 4500 − 4000 BP) kuuluvaa nuolenkärkeä. Kivikaudella asuinpaikka sijaitsi Kokemäenjoen suulla. Muita kaivauslöytöjä olivat keramiikkaa, taottuja nauloja, solki, veitsen katkelma, keihäänkärki ja naisen polttohaudasta löydetty lintuneula. Rautakauden esineistö on tyypillistä kansainvaelluskaudelle 400 – 550 jaa.. Lintuneulasta, joka oli käytössä 500 − 600 jaa., tehtiin rintaneula, jota on yleisesti myynnissä.


title: Käräjämäki (Kokemäki)

text: Huhtikuussa 1959 tapahtui lento-onnettomuus, jossa Tulkkilan yllä lentänyt ilmavoimien Valmet Vihuri syöksyi Käräjämäelle lehtori Saarivirran puutarhaan. Konetta ohjannut vänrikki sai surmansa.


title: Käräjämäki (Kokemäki)

text: Tuomariympyrän käräjäkivet eivät ole alkuperäisellä paikallaan. Paul Danér siirsi ne pois rakennuksen ja puutarhan tieltä, mutta myöhemmin Kokemäen Nuorisoseura siirsi ne takaisin hieman eri paikkaan vuonna 1913−14 tai 1917. Tällöin ei voida enää olla varmoja kivien alkuperästä ja oikeasta lukumäärästä. Kehän keskellä ollutta kivikasaa ei palautettu ennalleen.


title: Käräjämäki (Kokemäki)

text: Samanlaisia kumpuja ympäröiviä kivikehiä tiedetään ollen muun muassa Kööninkässä, uuden Tulkkilan sillan luonna ja Ali-Forsbyn lähellä Hiidenniemessä.


title: Jalkapallon Suomen Cup 1965

text:
Jalkapallon Suomen Cup 1965 oli cupin yhdestoista järjestämisvuosi. Osanotto-oikeus siihen oli kaikilla seuroilla. Kilpailuun otti osaa 205 joukkuetta, joka määrä
oli uusi osanottajaennätys. Joukkueet jakautuivat sarjoittain seuraavasti: mestaruussarja 11, Suomen-sarja 30, maakuntasarja 62, aluesarja 65 ja muut 37. Mestaruus- ja Suomen-sarjan joukkueet pääsivät ilman karsintaa 64 joukkueen varsinaiseen kilpailuun, muiden kesken pelattiin 147 karsintaottelua.
Loppuotteluun selvisivät turkulaiset Åbo IFK ja Turun Palloseura, ja se pelattiin Olympiastadionilla. Ottelun voitti ÅIFK 1-0.


title: Jalkapallon Suomen Cup 1965

text: Varsinaisen kilpailun 1. ja 2.kierros


title: Jalkapallon Suomen Cup 1965

text: Cup-mestarit: Teemu Koskikuusi, Bengt Boman, Thor-Björn Lundqvist, Simo Syrjävaara, Timo Niemi, Erik Lönnfors, Pekka Laakso, Hans Martin, Reijo Kanerva, Aulis Laine ja Caj Stjärnstedt.


title: Portman

text: Portman on seuraavien henkilöiden sukunimi:


title: Radikalismi

text: Radikalismi on äärisuunta, joka tavoittelee läpikotaista muutosta tai uudistusta. Radikalismin vastakohtana voidaan pitää konservatismia.


title: Radikalismi

text: Radikaalit (Radicals)-nimitystä alettiin käyttää ensimmäisenä Englannissa, jossa se vuoden 1815 jälkeisinä vuosina tarkoitti yhteiskunnallisten uudistusten jyrkkiä kannattajia.


title: Palosaari (Helsinki)

text: Palosaari () on pieni saari Mustikkamaa–Korkeasaaren kaupunginosassa Helsingissä. Se on yhdistetty Korkeasaareen penkereellä ja kuuluu eläintarhan alueeseen. Palosaaressa sijaitseva rakennus toimi ennen eläintarhan karanteenina. Myös Korkeasaaren paviaanit asuivat Palosaaressa sillä aikaa, kun paviaanien käytössä ollutta rakennusta korjattiin vuosina 2004 – 2005. Yleisöltä suljetulla alueella oleva karanteenirakennus peruskorjattiin 2011 – 2012. ja siellä toimii luonnonvaraisten eläinten hoitola. Eläintarhan johtajan Jukka Salon mukaan Korkeasaareen tuodaan vuosittain hoitoon yli 1 000 loukkaantunutta luonnonvaraista eläintä.


title: Christian Ponder

text: Christian Ponder (s. 25. helmikuuta 1989 Dallas, Texas) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Minnesota Vikingsissa. Ponder oli NFL:n varaustilaisuuden 12. varaus vuonna 2011.


title: Christian Ponder

text: Minnesota Vikings varasi Floridan valtionyliopistossa yliopistojalkapalloa pelanneen Ponderin vuoden 2011 NFL:n varaustilaisuuden ensimmäisellä kierroksella. Tulokaskaudellaan hän onnistui varastamaan aloittavan pelinrakentajan paikan veteraani Donovan McNabbilta, joka jäätyään vakituisesti penkille vapautettiin sopimuksestaan.


title: Christian Ponder

text: Ponder aloitti kauden 2012 Vikingsin kiistattomana ykköspelinrakentajana, Joe Webbin pitäessä hallussa varamiehen roolia. Ponderin vaihtelevista esityksistä huolimatta Vikings selvisi pudotuspeleihin, ja hän piti aloittajan paikkansa koko kauden ajan.


title: Christian Ponder

text: Vikings ei yleisistä odotuksista poiketen myöskään hankkinut uutta pelinrakentajaa ennen kauden 2013 alkua, joten Ponder aloittaa toisen täyden kautensa joukkueen kiistattomana ykkösenä.


title: Ammunta kesäolympialaisissa 2012 – miesten 10 metrin ilmapistooli

text: Miesten 10 m ilmapistooli ammuttiin 28. heinäkuuta Royal Artillery Barracksissa. Kilpailun voitti Etelä-Korean Jin Jong-oh.


text: Ennen olympialaisten alkua voimassa olleet maailman- ja olympiaennätykset:


title: John Skelton

text: John Skelton (s. 17. maaliskuuta 1988 El Paso, Texas) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Arizona Cardinalsissa.


title: John Skelton

text: Skeltonin veli, Stephen Skelton pelaa myös Cardinalsissa, sisempänä laitahyökkääjänä.


title: John Skelton

text: Arizona Cardinals varasi Fordhamin yliopiston joukkueessa yliopistojalkapalloa pelanneen Skeltonin vuoden 2010 NFL:n varaustilaisuudessa, tilaisuuden viidennellä kierroksella. Cardinalsissa hänen roolinsa oli aluksi kolmospelinrakentaja, mutta muiden pelinrakentajien heikkojen esitysten myötä hän pääsi pelaamaan aloittajana neljässä ottelussa. Myös seuraavalla kaudella Skelton sai vastuuta, uuden hankinnan Kevin Kolbin loukkaannuttua kesken kauden.


title: John Skelton

text: Kauden 2012 aloittajan paikasta Skelton taistelee yhdessä Kolbin kanssa. Yleisesti uskotaan Cardinalsin tavoittelevan vuoden 2013 varaustilaisuudessa uutta pelinrakentajaa, mikäli kumpikaan nykyisestä kaksikosta ei onnistu vakiinnuttamaan asemaansa ykkösmiehenä.


title: Sea Shadow (IX-529)

text: Sea Shadow on yhdysvaltalainen tutkassa näkymätön sota-alus, joka laskettiin vesille 1985.


title: Sea Shadow (IX-529)

text: Saatuaan tutkassa näkymättömän F-117 Nighthawk-lentokoneen valmiiksi Yhdysvaltain laivasto halusi kokeilla, soveltuuko häiveteknologia myös merelle. 1982 se aloitti Sea Shadow-nimisen sota-aluksen rakentamisen. Myös koodilla IX-529 tunnettu laiva valmistui 1984 Lockheed Martinin valmistamana. 40 miljoonaa euroa maksanut alus laskettiin vesille 1. maaliskuuta 1985.


title: Sea Shadow (IX-529)

text: Laiva ei näkynyt tutkassa ja toimi hyvin kovassakin merenkäynnissä. Sille ei kuitenkaan löydetty käyttöä. Alus poistettiin käytöstä 2006 ja laivasto yritti tarjota alusta museoihin, mutta se ei kelvannut. Lopulta alus huutokaupattiin 2012 kahden miljoonan euron hintaan kalifornialaiselle yritykselle. Kauppaehtona oli, että alus romutettaisiin. Nykyään alus sijaitsee Grizzly-lahden eteläosassa noin kymmenen kilometrin päässä Buchanan lentokentältä.


title: Ammunta kesäolympialaisissa 2012 – naisten 10 metrin ilmakivääri

text: Naisten 10 metrin ilmakivääri ammuttiin 28. heinäkuuta Royal Artillery Barracksissa.


title: Ammunta kesäolympialaisissa 2012 – miesten 10 metrin ilmakivääri

text: Miesten 10 metrin ilmakivääri ammuttiin 30. heinäkuuta Royal Artillery Barracksissa. Kilpailun voitti Romanian Alin George Moldoveanu.


title: Taitopankki

text: Taitopankki on taitojen vertaisjakoon keskittynyttä toimintaa. Sen ajatuksena on jakaa ihmisten kesken erilaisia käytännön elämän taitoja. Taitopankin perustana on aatteisiin ja järjestöihin sitoutumaton, matalan kynnyksen osallistumistapa.


title: Taitopankki

text: Taidot ovat ymmärrettävissä "yhteisvarana", sillä taidot syntyvät ja kehittyvät yhteisöllisten käytäntöjen kautta. Taitojen oppiminen toteutuu vertaisuuden periaatteen kautta, mikä tarkoittaa hierarkiattomuutta, jolloin ihmiset ovat yhdenvertaisia keskenään. Lukuisat kaveriporukat ja yhdistykset järjestävät tietämättään tällaista toimintaa, sillä vertaisjaolle yhteistä on sen maksuttomuus ja hierarkiattomuus.


title: Killinen

text: Killinen on suomalainen sukunimi. Tunnettuja nimenkantajia ovat:


title: Ammunta kesäolympialaisissa 2012 – miesten skeet

text: Miesten skeet ammuttiin 30. ja 31. heinäkuuta Royal Artillery Barracksissa.


title: Ammunta kesäolympialaisissa 2012 – miesten kaksoistrap

text: Miesten kaksoistrap ammuttiin 2. elokuuta Royal Artillery Barracksissa.


title: Ammunta kesäolympialaisissa 2012 – miesten 50 metrin pienoiskiväärin makuuammunta

text: Miesten 50 metrin kiväärin makuu ammuttiin 3. elokuuta Royal Artillery Barracksissa.


title: Ammunta kesäolympialaisissa 2012 – miesten 25 metrin olympiapistooli

text: Miesten 25 m olympiapistooli ammuttiin 2. ja 3. elokuuta Royal Artillery Barracksissa. Loppukilpailu ammuttiin pudotuskilpailuna, jossa neljännestä sarjasta lähtien kierroksen jälkeen heikoimman pistemäärän omaava kilpailija putosi jatkosta.


text: Ennen olympialaisten alkua voimassa olleet maailman- ja olympiaennätykset:


title: Ouargla

text: Ouargla (myös "Wargla", ) on keidaskaupunki ja samannimisen maakunnan hallinnollinen keskus Algerian Saharassa. Se sijaitsee Mzabin laaksossa 845 kilometriä Algerista etelään. Kaupungissa on 133 000 asukasta (vuonna 2008).


title: Ouargla

text: Berberien perustama Ouargla oli keskiajalla tärkeä kauppakaupunki ja yksi ibadiittien muslimilahkon keskuksista. Sen kauppiaat varustivat Saharan eteläpuoliseen Sudaniin matkanneita kamelikaravaaneja, joiden tuomat tavarat kuljetettiin edelleen Tunisiin ja Constantineen. Turkkilaiset valloittivat berberidynastian hallitseman kaupungin vuonna 1552. Toinen paikallinen sulttaanidynastia hallitsi Ouarglaa 1600-luvun alusta aina 1800-luvun puoliväliin saakka. Ranskalaisten saavuttua alueelle 1800-luvun loppupuolella kaupungin talous taantui. Siirtomaaaikana siitä tuli Saharan keidasalueen keskuspaikka.


title: Ouargla

text: Hassi Messaoudin öljyntuotantoalueen lähellä sijaitseva Ouargla on nykyään tärkeä hallinnollinen, teollisuus- ja liikennekeskus, jossa toimii muun muassa yliopisto ja lentokenttä. Sen vanhaa keskustaa eli "ksaria" asuttavat ouarglia puhuvat berberit, jotka ovat sekoittuneet mustiin orjiin. Suurin osa väestöstä koostuu arabiankielisistä entisistä paimentolaisista. Kaupunkia ympäröivät laajat taatelipalmulehdot. Pohjaveden runsauden ansiosta Ouarglan ympäristössä harjoitetaan myös nykyaikaista maataloutta. Kaupungista on lento- ja linja-autoyhteydet eri puolelle Algeriaa.


title: Ouargla

text: Ouarglan nähtävyyksiä ovat vanhakaupunki moskeijoineen ja kauppatoreineen sekä Saharan esihistoriaa ja luontoa esittelevä museo. Viisitoista kilometriä kaupungista etelään sijaitsevat ibadiittien 900-luvun alussa perustaman Sedratan kaupungin rauniot.


title: Yoris Grandjean

text: Yoris Grandjean (s. 20. maaliskuuta 1989 Liège) on belgialainen uimari.


title: Yoris Grandjean

text: Grandjean saavutti Palma de Mallorcan nuorten EM-kilpailuissa 2006 kultaa 100 metrin ja pronssia 50 metrin vapaauinnissa. Saman vuoden junioreiden MM-kilpailuissa Rio de Janeirossa hän voitti 50 ja 100 metrin vapaauinnit sekä sijoittui toiseksi 200 metrin vapaauinnissa. Hän sai Antwerpenin nuorten EM-kilpailuissa 2007 kultaa 100 metrin vapaauinnissa ja pronssia 4 × 100 metrin vapaauintiviestissä.


title: Yoris Grandjean

text: Grandjean osallistui vuoden 2008 kesäolympialaisissa Pekingissä. Hän sijoittui 50 metrin vapaauinnissa 28. sijalle ja 100 metrin vapaauinnissa 19. sijalle. Hän kuului Belgian pronssijoukkueeseen 4 × 50 metrin vapaauintiviestissä Chartres'n 2012 ja Herningin 2013 lyhyen radan EM-kilpailuissa.


title: Sedrata

text: Sedrata (myös "Sadrata") oli keskiaikainen kaupunki Algeriassa 14 kilometriä Ouarglasta etelään.


title: Sedrata

text: Viimeinen rustamidihallitsija Jakub perusti Sedratan Tahertin hävityksen jälkeen vuonna 908. Aikaisemmin paikalla oli sijainnut 700-luvulla syntynyt Isedratenin linnoitettu kylä. Kaupunki oli ibadiittien muslimilahkon hengellinen keskus. Hammadidihallitsija al-Mansur hävitti sen vuonna 1074, jolloin asukkaat pakenivat Ouarglaan ja Mzabin alueelle.


title: Sedrata

text: Sedratan kaivauksissa on löydetty kivisen palatsin, asuintalojen sekä koristeellisen moskeijan rauniot. Esineitä on näytteillä Algerin, Constantinen ja Ouarglan museoissa.


title: Charlton Nyirenda

text: Charlton Nyirenda (s. 29. elokuuta 1988) on malawilainen uimari. Hän osallistui vuoden 2008 kesäolympialaisiin Pekingissä ja sijoittui 50 metrin vapaauinnissa 80. sijalle.


title: Ouarglin kieli

text: Ouargli eli tagargrent (omakielinen nimitys "teggargrənt") on pohjoisten berberikielten zenati-ryhmään kuuluva kielimuoto. Sitä puhutaan Algerian Ouarglan keidaskaupungissa sekä 20 kilometriä luoteeseen sijaitsevassa Ngouçassa. Puhujamääräksi arvioidaan alle 10 000 tai 5 000 henkeä.


title: Ouarglin kieli

text: Oman kielensä lisäksi Ouarglan berberit puhuvat arabiaa. Kaupungin kolmen heimon sekä Ngouçan kielimuotojen välillä on pieniä eroja. Ouarglista on olemassa Samuel Biarnayn laatima kieliopillinen kuvaus (1908) sekä Jean Delheuren sanakirja (1987).


title: Natthanan Junkrajang

text: Natthanan Junkrajang (; s. 13. huhtikuuta 1986) on thaimaalainen uimari. Hän osallistui vuoden 2008 kesäolympialaisiin Pekingissä. Hän sijoittui naisten 100 metrin vapaauinnissa 39. ja 200 metrin vapaauinnissa 38. sijalle.


title: Chakyl Camal

text: Chakyl Camal (s. 18. maaliskuuta 1990 Swazimaa) on mosambikilainen uimari. Hän osallistui vuoden 2008 kesäolympialaisiin Pekingissä ja sijoittui miesten 50 metrin vapaauinnissa 67. sijalle. Camal kilpaili 50 metrin vapaauinnissa myös kesäolympialaisissa 2012 Lontoossa jääden 38. sijalle.


title: Vladimír Padrta

text: Vladimír Padrta (7. lokakuuta 1952 Brno – 15. syyskuuta 2009 Bratislava) oli tšekkoslovakialainen koripalloilija. Hän osallistui vuoden 1976 kesäolympialaisiin Montrealissa. Hän kuului siellä kuudenneksi sijoittuneeseen joukkueeseen.


title: Mario Cecchi Gori

text: Mario Cecchi Gori (21. maaliskuuta 1920 Brescia – 5. marraskuuta 1993 Rooma) oli italialainen elokuvatuottaja.


title: Mario Cecchi Gori

text: Cecchi Gori perusti elokuvatuotantoyhtiönsä vuonna 1949 ja tuotti uransa aikana yli 200 elokuvaa, joihin lukeutuvat muiden muassa Dino Risin "Playboy" (1962), Federico Fellinin "La voce della luna" (1990) ja Roberto Benignin "Hammastikku-Johnny" (1991). Hän sai David di Donatello-palkinnon vuonna 1991.


title: Mario Cecchi Gori

text: Cecchi Gori osti jalkapalloseura AC Fiorentinan vuonna 1990 ja toimi seuran puheenjohtajana kuolemaansa asti. Hän kuoli sydäninfarktiin vuonna 1993 ja oli postuumisti ehdolla parhaan elokuvan Oscar-palkintoon elokuvasta "Il Postino – Posteljooni." Hänen poikansa Vittorio Cecchi Gori otti haltuunsa sekä elokuvayhtiön että jalkapalloseuran isänsä kuoleman jälkeen.


title: Symbolinen laskenta

text: Symbolinen laskenta eli algebrallinen laskenta eli tietokonealgebra tarkoittaa sitä matematiikan ja teoreettisen tietokäsittelytieteen osa-aluetta, joka tutkii yhtälöiden ja lausekkeiden tehokasta käsittelyä symbolisessa muodossa tietokonetta apuna käyttäen, tähän liittyviä algoritmeja ja niiden tehokkuutta ja sovellutuksia. Symboliseen laskentaan kykeneviä ohjelmistoja kutsutaan "tietokonealgebrajärjestelmiksi".


title: Symbolinen laskenta

text: Näitä järjestelmiä käyttäen voidaan integroida ja derivoida lausekkeita symbolisessa muodossa, sijoittaa lausekkeita toisiin lausekkeisiin, sieventää lausekkeita, kertoa ja jakaa polynomeja ja rationaalilausekkeita sekä jakaa niitä tekijöihin, suorittaa matriisilaskuja jne. Järjestelmät sisältävät yleensä myös mahdollisuuden mielivaltaisen tarkkaan aritmeettiseen laskentaan liuku- ja kokonaisluvuilla. Ohjelmistot sisältävät yleensä myös kehittyneet lausekkeiden tulostus- ja tallennusmahdollisuudet niiden myöhempää käyttöä varten tai osaksi kirjallista dokumenttia, nettisivuja tai vaikkapa tehokkaaseen numeeriseen laskentaan soveltuvaa ohjelmakoodia.


title: Symbolinen laskenta

text: Symbolisen laskennan järjestelmien avulla voidaan ainakin periaatteessa tehdä kaikkia niitä laskuja, joita on mahdollista suorittaa kynää ja paperia käyttäen. Laskennan tehokkuudessa tietokone ylittää usein miljoonakertaisesti sen, mitä perinteisessä laskennassa on mahdollista saavuttaa. Ongelmana on kuitenkin se, että järjestelmien tehokas käyttö vaatii yleensä jonkin verran ohjelmointitaitoja.


title: Symbolinen laskenta

text: Esimerkkejä symboliseen laskentaan tarkoitetuista ohjelmistoista ovat mm. Axiom, GAP, DERIVE, Macsyma, Maple, Mathematica, PARI, REDUCE ja SAGE.


title: Symbolinen laskenta

text: Kansainvälisissä yhteyksissä symbolisen laskennan järjestelmistä käytetään nykyisin usein lyhennettä CAS. Lyhenne tulee englannin kielen sanoista "Computer Algebra System".


title: Symbolinen laskenta

text: Symbolinen laskenta on Suomessa parhaillaan erittäin ajankohtainen asia, sillä keväällä 2012 sallittiin ensimmäistä kertaa symbolisten laskimien käyttö ylioppilaskirjoituksissa.


title: Danan luonnonpuisto

text: Danan luonnonpuisto on luonnonsuojelualue Jordanian keskiosan ylängöllä, Wadi Danan laaksossa. Se on Jordanian suurin suojelualue, pinta-alaltaan 308 neliökilometriä.


title: Danan luonnonpuisto

text: Puisto on tunnettu suurista tuulen muovaamista hiekkakivi- ja graniittikallioistaan. Siellä on tarjolla eripituisia patikointireittejä. Alueella on tavattu noin 800 kasvi- ja 449 eläinlajia.


title: Ek Boonsawad

text: Ek Boonsawad (; s. 30. lokakuuta 1988) on thaimaalainen kilpapurjehtija. Hän osallistui vuoden 2008 kesäolympialaisiin Pekingissä ja jäi siellä 25. sijalle miesten purjelautailussa. Lontoossa 2012 hän sijoittui samassa lajissa 33:nneksi.


title: Victor Vinde

text:
Victor Vinde (1903–1970) oli ruotsalainen toimittaja ja kirjailija.
Hän toimi "Göteborgs Handels- och Sjöfartstidningin" (1937–1945) ja "Dagens Nyheterin" (1946–1958) kirjeenvaihtajana Pariisissa Ranskassa. Samalla hän toimi myös Ruotsin radion toimittajana. Vuosina 1962–1965 hän oli "Stockholms-Tidningen" -lehden päätoimittaja.


title: Frank Testa

text: Frank Testa (7. lokakuuta 1903 New York – 12. marraskuuta 2000 Los Angeles) oli yhdysvaltalainen ratapyöräilijä. Hän osallistui vuoden 1932 kesäolympialaisiin Los Angelesissa ja sijoittui tandemissa viidenneksi. Myös hänen veljensä Eddie Testa oli olympiaurheilija.


title: Vaalea villikissa

text: Vaalea villikissa () on vuonna 1949 ensi-iltansa saanut yhdysvaltalainen romanttinen western-komedia, jonka ohjasi, tuotti ja käsikirjoitti Preston Sturges. Technicolor-elokuvan pääosissa ovat Betty Grable, Cesar Romero ja Rudy Vallée. Grable näyttelee äkkipikaista ja panettelevaa saluunalaulajatarta ja Romero tämän uhkapelaaja-poikaystävää, jolle Grablen näyttelemä Winifred suuttuu ja pahasti.


title: Vaalea villikissa

text:
"Vaalea villikissa" perustuu Earl Feltonin kirjoittamaan tarinaan, josta Sturges kynäili käsikirjoituksen Feltonin kanssa. Elokuva sai ensi-iltansa kotimaassaan 27. toukokuuta vuonna 1949 New Yorkissa ja Los Angelesissa. Kesäkuussa 1949 elokuva meni maanlaajuiseen levitykseen. 20th Century Fox tuotti elokuvan.
"Vaalean villikissan" tuotannon olisi pitänyt alkaa jo syyskuussa 1947, mutta se hyllytettiin jo lokakuussa Fox-johtajan Darryl F. Zanuckin harkittaessa elokuvan suurta budjettia Technicolorin takia.


title: Vaalea villikissa

text: Ohjaaja Preston Sturges harkitsi June Haveria Grablen näyttelemän Winifred ”Freddie” Jonesin rooliin käsikirjoituksen varhaisluonnoksen aikana joulukuussa 1947. Rooli oli kuitenkin mennyt jo Betty Grablelle. Grable myös yritti saada Gregory Peckiä Blackie Joberon rooliin, mutta se meni Cesar Romerolle.


title: Vaalea villikissa

text: Elokuvaa markkinoitiin iskulauseella ”She had the biggest Six-Shooters in the West!”.


title: Vaalea villikissa

text: "Vaalea villikissa" tehtiin 2,2 miljoonan dollarin budjetilla. Elokuva tuotti maailmanlaajuisesti 2,9 miljoonaa dollaria, joista 1,5 miljoonaa dollaria Yhdysvalloissa.


title: Vaalea villikissa

text: "Vaalea villikissa" julkaistiin videolle Yhdysvalloissa 25. toukokuuta 1989.


title: Ryo Yuzawa

text: Ryo Yuzawa (; s. 7. lokakuuta 1976 Tachikawa) on japanilainen pöytätennispelaaja. Hän kilpaili vuoden 1996 kesäolympialaisissa Atlantassa ja sijoittui miesten nelinpelissä 17. sijalle. Hän osallistui myös kesäolympialaisiin 2004 Ateenassa ja sijoittui kaksinpelissä 49. ja nelinpelissä 17. sijalle.


title: Wadi Mujib

text: Wadi Mujib on rotkolaakso Jordaniassa, Kuolleenmeren itäpuolella. Hiekkakivijyrkänteiden ympäröimä laakso on yli 400 metriä merenpinnan alapuolella. Sitä ympäröivää Mujibin luonnonpuistoa pidetään maailman matalimmalla sijaitsevana suojelualueena. 220 neliökilometrin laajuisella suojelualueella on tavattu yli 420 kasvi- ja 102 lintulajia .


title: Rover Group

text: Rover Group plc oli vuonna 1986 muodostettu, Iso-Britannian valtion omistama, ajoneuvoteollisuutta harjoittanut yhtiö, joka aiemmin oli tunnettu nimillä British Leyland Ltd, BL Ltd ja BL plc. Yhtiön omisti vuosina 1988–1994 British Aerospace, jonka jälkeen omistajaksi tuli BMW. Rover Group -yhtiö tuli tiensä päähän vuonna 2000, jolloin BMW myi sen ja Rover- sekä MG-autojen valmistus siirtyi MG Rover Group -yhtiölle.


title: Rover Group

text: Rover Group muodostettiin 1986 uudelleennimeämällä BL-yhtiö. Se tapahtui pian sen jälkeen, kun Britannian pääministeri Margaret Thatcher oli nimennyt yhtiön johtoon kanadalaisen ammattijohtajan ja lakimiehen Graham Dayn. Yhtiö hankkiutui eroon hyötyajoneuvoja ja linja-autoja valmistaneista yksiköistä, ja se koostui tämän jälkeen henkilöautoja valmistavista Austin Rover Groupista ja Land Rover Groupista. Tämän jälkeen yhtiö yksityistettiin ja myytiin vuonna 1988 British Aerospacelle (BAe) 150 miljoonan punnalla. Vuonna 1989 Rover Group vaihtoi jälleen nimeä, nyt Rover Group Holdingsiksi.


title: Rover Group

text: Tammikuussa 1994 BAe myi 800 miljoonalla punnalla yhtiön saksalaiselle ajoneuvovalmistaja BMW:lle. Tämä aiheutti huutomyrskyn parlamentin alahuoneessa. Jälleen oli vuorossa yhtiön nimenvaihdos, vuonna 1995 sen nimeksi tuli BMW (UK) Holdings.


title: Rover Group

text: BMW ei onnistunut saamaan yhtiötä taloudellisesti kannattavaksi, vaikka investoi siihen miljoonia puntia. On esitetty arvioita, että Roverin vaikeudet maksoivat BMW:lle 15 miljardia Saksan markkaa. Maaliskuussa 2000 BMW ilmoitti myyvänsä yhtiön, ja jo kahden kuukauden kuluttua sillä oli uusi omistaja. Liikemieskonsortio Phoenix Consortium osti Rover-ja MG-merkkien valmistusoikeudet ja jatkoi autojen valmistusta Longbridgen tehtailla. Valmistettaviin malleihin sisältyi vielä alkuperäinen Mini, jonka viimeiset elinkuukaudet sen 41-vuotisessa historiassa olivat käsillä. Liiketoimintaa harjoitettiin MG Rover Group -nimellä, konsortion omistaessa MG-merkin. Rover-merkki oli BMW:n omistuksessa, ja se lisensoi merkin käyttöoikeudet MG Rover Groupille. BMW oli myynyt Land Roverin Ford Motor Companylle ja pitänyt itsellään oikeudet uuden Minin rakentamiseen. BMW piti itsellään myös oikeudet Riley- ja Triumph-merkkeihin.


title: Rover Group

text: Sittemmin Ford myi Land Roverin intialaiselle Tata Motorsille, joka omistaa nykyisin oikeudet myös Rover-merkkiin. Lisäksi se omistaa Land Roverin ja Jaguarin – kuin myös Daimler- ja Lanchester-merkit.


title: Rover Group

text:
Suurissa taoudellisissa vaikeuksissa ollut MG-Rover Group neuvotteli fuusiosta Shanghai Automotive Industry Corporationin (SAIC) kanssa. Neuvottelut kuitenkin kariutuivat, ja alkuvuodesta 2005 MG Rover Group joutui selvitystilaan. Konkurssipesän selvityksen valmistuttua SAIC:llä oli oikeudet Rover 75 -mallin tekniikkaan muttei merkkiin. SAIC sai omistukseensa myös oikeudet Austin-, Morris- ja Wolseley-merkkeihin. Kiinalainen Nanjing Automobile Corporation (NAC) osti oikeudet MG-nimen käyttöön. Joulukuussa 2007 NAC ja SAIC ilmoittivat fuusiostaan, mikä tarkoittaa että aiemmat BL:n Austin-Rover Groupin merkit ovat taas yhdessä.Vaikka Rover 800 tuli markkinoille valmistajanimen Rover Group alla, se oli kuitenkin suunniteltu BL:n Austin-Rover yksikössä. Itse asiassa se oli BL:n viimeinen uusi auto, suunnittelu oli tehty yhteistyössä Hondan kanssa. Varustelunsa ja kokonsa puolesta malli oli sunnattu ylempään keskiluokkaan (executive car), jossa sen myynti veti hyvin. Vuonna 1991 annettu kasvojenkohotus piti auton tuoreen näköisenä.
Rover Groupille merkittävän automallin esittely tapahtui lokakuussa 1989, uuden Rover 200 R8-korimallin myötä. 200 Mk II oli ensimmäinen Rover Groupin nimen alla suunniteltu malli. Toisin kuin edeltävä korimalli SD3, joka oli ollut neliovinen porrasperä, uusi malli oli viisiovinen luukkuperä. Mallisto koki elinkaarensa aikana kolme kasvojenkohotusta, lisäksi mallistoon kuuluivat coupe- ja avomalli. Rover 200 Mk II:n myynti oli menestyksekästä ja myöhempien versioiden tultua markkinoille suunta pysyi hyvänä.


title: Rover Group

text: Vuoden 1990 alussa Rover esitteli uuden 400-sarjan. Periaatteessa 400 oli neliovinen porrasperäversio 200-luukkuperämallista, mutta kori oli saloon-mallissa pidempi, ja tarjosi näin ollen hivenen enemmän tavaratilaa. Vuonna 1994 esiteltiin farmarimalli, 400 Tourer. Sitä valmistettiin rinnan uuden mallisen, vuonna 1995 markkinoille tulleen saloon-mallin kanssa. Uusi, vuoden 1995 Rover 400 oli perheautojen luokassa edeltäjäänsä suositumpi, tarjoten hyvän varustetason. Sisätiloiltaan auto oli lähempänä pykälää alemman kokoluokan autoja. Toisen sukupolven Rover 400 sai kasvojenkohotuksen mallivuodelle 1999 ja sen nimeksi muutettiin Rover 45. Samalla estate-versio, jota oli valmistettu ensimmäisen sukupolven korilla, pudotettiin pois mallistosta.


title: Rover Group

text: Toukokuussa 1990 Rover esitteli täysin uudistetun version kymmenen vuotta vanhasta Austin Metrosta. Kori ja sisustus oli uudistettu täysin, voimanlähteinä olivat uudet K-sarjan 1,1 ja 1,4 litraiset bensiinimoottorit. Uudistettu Metro myi hyvin ja vuodelta 1980 peräisin oleva malli sai osakseen vielä yhden korimuutoksen, vuonna 1994, jolloin sen nimeksi muutettiin Rover 100. Rover 100 pysyi tuotannossa kolmen vuoden ajan, myynnin ollessa koko ajan tyydyttävää. Malli poistettiin valikoimasta törmäystesteissä saatujen huonojen tulosten vuoksi, nämä pudottivat myyntilukemat todella alas.


title: Rover Group

text: Rover esitteli uuden, ylempään keskiluokkaan (compact executive car) sijoittuvan 600-sarjan maaliskuussa 1993. Neliovinen saloon-malli perustui Honda Accordiin, mutta sisustus ja varustelu oli Roverissa parempi. Moottoreina käytettiin Hondan bensiini- ja Roverin diesel-moottoreita. Malli myi luokassaan koko elinkaarensa ajan, etenkin Britanniassa, kohtuullisesti.


title: Rover Group

text: "Pääartikkelit:" Austin Maestro & Austin Montego


title: Rover Group

text: Toisin kuin Metro, joka oli saanut osakseen täysin uuden ilmiasun ja Rover-nimen, kaksi viimeistä linnaketta menneiltä ajoilta seisoivat muuttumattomina paikoillaan. Vanha Austin-mallisto pidettiin valikoimissa, koska se muodosti valmistajan "hinnat-alkaen-malliston", joita myytiin taksi- ja vuokra-autofirmoille, samalla kun Roverin brändiä kohdistettiin markkinoilla korkeammalle. MG ja erikoismallit oli pudotettu pois Maestro/Montego -mallistosta, jotteivat ne aiheuttaisi päällekkäisyyksiä kalliimpien Rovereiden kanssa. Molemmat mallit olivat myös menettäneet Austin-merkkinsä, mallivuonna 1988, ja ne tunnettiin nyt vain mallinimillään. Montego sai vielä mallivuodelle 1989 osakseen uudistuksia, mutta Maestro pysyi täysin muuttumattomana. Molempien mallien tuotanto lopetettiin vuonna 1994.


title: Rover Group

text: Rover Groupin Land Rover-haara koki huomattavaa kasvua 1980-luvun loppupuolella. Land Rover 90 / 110 / Defender -mallit saivat osakseen varusteisiin ja voimalinjoihin päivityksiä, ja mallien myynti lähti kasvuun, vuosikymmenen alun vaikeiden vuosien ja lähes pysähdyksissä olleen myynnin jälkeen. Range Rover Classicin myynti kasvoi varustetason parantumisen, kuten automaattivaihteiston, myötä. Samoin mallistoon ensi kertaa esitelty diesel-moottori vaihtoehto nousi suosituksi varusteeksi. Menestyksekäs Land Rover Discovery -sarja esiteltiin vuonna 1989, ja se nousi Euroopan myydyimpien nelivetomallien joukkoon 18:ssa kuukaudessa. Discoveryssa esitelty uusi diesel-tekniikka löysi pian tiensä myös muiden mallien voimanlähteeksi. Tänä kasvun aikakautena Land Rover rationalisoi toimintojaan, sulki satelliittitehtaitaan ja tehosti samojen osien ja tekniikan jakamista eri mallien kesken. Akselistot, voimansiirto ja moottorit olivat samoja eri malleissa ja esim. Discoveryssa käytettiin samaa alustaa ja korin osia kuin Range Roverissa. 90 / 110 -mallisto sai vuonna 1990 uudet diesel-moottorit ja malliston nimeksi tuli Defender. Täysin uudistettu Range Rover esiteltiin vuonna 1994, yhdessä Discoveryn uuden version kanssa, näiden myyntti jatkui hyvänä. Nejäs malli, cross-over / SUV -luokkaan, eli meikäläisittäin citymaasturi-luokkaan kuuluva Land Rover Freelander esiteltiin vuonna 1998 ja se vei Discoveryn paikan Euroopan myydyimpänä nelivetoisena.


title: Rover Group

text: MG:n valmistaminen merkki-mallauksella (badge-engineering) alkoi tulla tiensä päähän. Merkin alasajon oli aloittanut Austin-Rover vuonna 1982. Varsinaisten urheiluautojen valmistus oli loppunut 1980 ja Metron korimalliuudistuksessa vuonna 1990 MG Metro pudotettiin pois mallistosta. Lopullinen päätepiste merkille oli, kun Maestron ja Montegon MG-versioiden valmistus lopetettiin vuonna 1991. MG-merkin urheiluautoperinteet herätettiin kuitenkin henkiin jo vuonna 1992, uuden RV8-mallin myötä. Kyseessä oli päivitetty versio MGB-mallista, moottorina oli 3,9 litrainen versio Roverin alumiini V8-moottorista. Koska alusta ja jousitus oli vanhaa perua, se ei täysin vastannut aikakauden käsitystä urheiluauton ajettavuudesta ja varusteista, ja tämä söi myyntiä. Mallin myynti oli kuitenkin kohtuullista, sitä valmistettiin vuoteen 1995 ja sen pohjalta kehitettiin uusi MG F.


title: Rover Group

text: Täydellinen MG:n urheiluautojen uudelleensyntyminen tapahtui vuonna 1995, kun uusi MG F esiteltiin. Voimanlähteenä autossa oli 1,8 litrainen, 16-venttiilinen keskimoottori. Malli oli välitön myyntimenestys, ostajat olivat vaikuttuneita sen ajettavuudesta ja ulkonäöstä. Tosin kokoonpanon laatu ja auton luotettavuus saivat osakseen arvostelua.


title: Sandra Wiegers

text: Sandra Wiegers (s. 26. huhtikuuta 1974 Hoogeveen) on alankomaalainen entinen lentopalloilija. Hän osallistui vuoden 1992 kesäolympialaisiin Barcelonassa. Hän kuului siellä kuudenneksi sijoittuneeseen joukkueeseen.


title: Shawmari

text: Shawmarin suojelualue ("Shaumari") on pieni luonnonsuojelualue Jordanian itäosan aavikkoalueella. 22 km² laajuinen suojelualue on tärkeä Lähi-idän villieläimistön lisääntymisalue, jossa elää uhanalaisia eläimiä. Alueella on muun muassa valkobeisoja, gaselleja, strutseja ja erittäin uhanalaisia aasianvilliaaseja. Siellä on myös runsaasti aavikkokasveja.


title: Vera Koenen

text: Vera Koenen (s. 2. tammikuuta 1967 Alkmaar) on alankomaalainen entinen lentopalloilija. Hän kilpaili vuoden 1992 kesäolympialaisissa Barcelonassa ja kuului siellä kuudenneksi sijoittuneeseen joukkueeseen.


title: Linda Moons

text: Alida "Linda" Moons (s. 14. toukokuuta 1965 Breukelen) on alankomaalainen entinen lentopalloilija. Hän kilpaili vuoden 1992 kesäolympialaisissa Barcelonassa ja kuului siellä kuudenneksi sijoittuneeseen joukkueeseen.


title: Jan Posthuma

text: Jan Marcus Posthuma (s. 11. kesäkuuta 1963 Dokkum) on alankomaalainen entinen lentopalloilija. Hän kuului vuoden 1988 kesäolympialaisissa Soulissa viidenneksi sijoittuneeseen joukkueeseen. Kesäolympialaisissa 1992 Barcelonassa hän sai joukkueineen hopeaa, ja kesäolympialaisissa 1996 Atlantassa hän kuului kultaa voittaneeseen joukkueeseen.


title: Azraqin luonnonsuojelualue

text: Azraqin suojelualue on luonnonsuojelualue Jordanian itäosan aavikolla Azraqin kaupungin lähellä. 12 neliökilometrin kokoisen suojelualueen nähtävyyksiin kuuluu mutapohjainen alue Qa'a Al-Azraq. Alue on ajoittain tulviva kosteikko, joka houkuttelee alueelle lintuja etenkin muuttoaikaan keväisin ja syksyisin.


title: Kazumi Nakamura

text: Kazumi Nakamura (; s. 24. helmikuuta 1971 Hōdatsushimizu) on japanilainen entinen lentopalloilija. Hän kuului vuoden 1992 kesäolympialaisissa Barcelonassa viidenneksi sijoittuneeseen joukkueeseen. Kesäolympialaisissa 1996 Atlantassa hän sijoittui joukkueineen yhdeksänneksi.


title: Bond

text: Bond voi tarkoittaa seuraavia asioita:


title: Stefano Giliati

text: Stefano Luigi Giliati (s. 7. lokakuuta 1987 Montreal, Quebec, Kanada) on kanadalais-italialainen jääkiekkoilija, joka pelaa Saksan DEL-liigan Schwenninger Wild Wingsissa. Hän on pelipaikaltaan vasen laitahyökkääjä. Eliteprospects.com -sivuston mukaan Giliati on nopea hyökkääjä, joka pelaa varsin röyhkeästi ja fyysisesti, vaikka ei ole kovin isokokoinen pelaaja. Hän tekee myös kohtalaisen hyvin pisteitä. Giliatin ei kuitenkaan aina katsota pelaavan joukkueelleen.


title: Stefano Giliati

text: Shawinigan Cataractes varasi Giliatin QMJHL:ään 28. pelaajana vuonna 2004. Hän pelasi joukkueessa kauden 2004–2005, jonka jälkeen Giliati siirtyi kaudeksi 2005–2006 Lewiston MAINEiacsiin. Kauden 2006–2007 päätteeksi hän pelasi myös Memorial Cup -lopputurnauksessa, joita joukkue isännöi. Kaudella Gilati teki tehoilla 40+47=87 QMJHL:n yhden kauden piste-ennätyksensä, joilla hän voitti MAINEiacsin sisäisen piste-, maali- ja syöttöpörssin. Giliati sijoittui koko sarjan maalipörssissä kymmenenneksi. Hän oli joukkueen paras pistemies ja syöttäjä myös kevään 2008 pudotuspeleissä tehoilla 1+3=4. Giliati valittiin kauden päätteeksi QMJHL:n ensimmäiseen tähdistökentälliseen.


title: Stefano Giliati

text: Giliatin ei koskaan . Hän siirtyi vapaana agenttina keväällä 2008 NHL-joukkue Toronto Maple Leafsin organisaatioon ja sen farmijoukkue Toronto Marliesiin AHL:ään. Giliati pelasi siellä loppukaudella yhden runkosarja- ja 13 playoff-ottelua tehden yhden syöttöpisteen. AHL:n tulokaskausi 2008–2009 toi hänelle 53 runkosarjaottelussa tehot 6+9=15. Kauden 2009–2010 Giliati pelasi kuitenkin suurimmaksi osaksi sarjatasoa alempana ECHL-joukkue Reading Royalsissa, jonka kolmanneksi paras maalintekijä hän oli 23 osumallaan Olivier Labellen jälkeen. Elokuussa 2010 Maple Leafs kauppasi Giliatin ja Alex Berryn Tampa Bay Lightningiin vaihdossa Matt Lashoffiin. Giliati pelasi kauden 2010–2011 kokonaan AHL-joukkue Norfolk Admiralsissa.


title: Stefano Giliati

text: Kaudeksi 2011–2012 Giliati siirtyi Italian Serie A:ssa pelanneeseen HC Bolzano-Bozeniin. Hän oli tehoilla 17+34=51 joukkueen toiseksi paras pistemies Jordan Knackstedtin jälkeen. Giliati sijoittui runkosarjan pistepörssissä kymmenenneksi kolmen muun pelaajan kanssa. Hän voitti Italian-mestaruuden keväällä 2012.


title: Stefano Giliati

text: Heinäkuussa 2012 Giliati teki 1+1-vuotisen sopimuksen SM-liigajoukkue Saimaan Pallon kanssa. Hänet houkutteli joukkueeseen Giliatin joukkuetoverinsa Bolzanossa pelannut, mutta kesken edellisen kauden SaiPaan palannut Antti Bruun. Giliatin sopimus sisälsi myös neljän viikon koeajan, jonka päätteeksi hän sai jatkosopimuksen. Giliati sai heti kauden 2012–2013 13. syyskuuta 2012 pelatussa avausottelussa ja ensimmäisessä vaihdossaan 5+20 minuutin jäähyn sekä ottelurangaistuksen taklattuaan Kärppien Mikko Niemelän selästä laitaan. Hän teki 14 ensimmäisessä ottelussaan vain kolme tehopistettä, mutta Giliati oli vaikean alun jälkeen peräti 12 ottelun pisteputkessa. Hän teki lopulta 53 runkosarjaottelussa tehot 18+18=36, joilla Giliati oli SaiPan paras pistemies ja maalintekijä. Hän keräsi myös 107 jäähyminuuttia, joilla Giliati sijoittui SM-liigan jäähypörssissä kuudenneksi. Maaliskuussa 2013 SaiPa käytti hänen sopimuksessaan olleen option ja teki vuoden mittaisen jatkosopimuksen Giliatin kanssa.


title: Stefano Giliati

text: Kaudella 2013–2014 Giliati pelasi loukkaantumisten takia runkosarjassa vain 35 ottelua ja haki tammikuussa 2014 myös kahden ottelun verran pelituntumaa Mestis-joukkue Savonlinnan Pallokerhosta. Kaudeksi 2014–2015 hän siirtyi vuoden mittaisella sopimuksella Espoo Bluesiin. Giliati oli tehoilla 17+23=40 joukkueen toiseksi paras pistemies Kim Hirschovitsin jälkeen. Kaudeksi 2015–2016 hän siirtyi KHL:n kroatialaisjoukkue Medveščak Zagrebiin.


title: Stefano Giliati

text: Syyskuussa 2016 Giliati siirtyi try-outille Sveitsin National League A:n HC Davosiin oltuaan ilman sopimusta alkukauden 2016–2017. Hän pelasi siellä kolme runkosarja- ja yhden Mestarien liigan ottelun, mutta jäi ilman sopimusta ja siirtyi lokakuussa loppukauden sopimukselal Saksan DEL-liigan Schwenninger Wild Wingsiin.


title: Stefano Giliati

text: Giliati edusti Kanadaa Spengler Cupissa vuonna 2014.


title: Stefano Giliati

text: Giliatin isä on kotoisin Italiasta. Stefano harrasti 15-vuotiaaksi asti myös jalkapalloa.


title: Come On Over

text: Come On Over on kanadalaisen countrylaulaja Shania Twainin kolmas studioalbumi. Se julkaistiin 4. marraskuuta 1997. "Come On Over" oli valtava menestys ympäri maailmaa, ja sen maailmanlaajuiset myyntiluvut ovat yli 40 miljoonaa kappaletta. Se on kaikkien aikojen myydyin countryalbumi ja myydyin naismuusikolta ilmestynyt levy. Pelkästään Yhdysvalloissa albumia on myyty yli 20 miljoonaa kappaletta. Näin ollen se on yltänyt siellä 20-kertaiseksi platinalevyksi.


title: Come On Over

text: Koska myös Shania Twainin edellisen albumin "The Woman in Me" myyntilukemat olivat ylittäneet 10 miljoonan rajan, "Come On Overin" myötä hänestä tuli Whitney Houstonin jälkeen toinen nainen, jonka kahta eri albumia on myyty yli 10 miljoonaa kappaletta. Suosion seurauksena Twain esiintyi muun muassa "Rolling Stone" -lehden kannessa 1997. Vuoden 1996 aikana hän oli palkannut avukseen manageri Jon Landaun, jonka kokemusta käytettiin hyväksi, kun "Come On Over" -albumia markkinoitiin voimakkaasti ympäri maailmaa. Levyn ilmestymisen jälkeen Twain teki laajan konserttikiertueen vuosina 1998–1999.


title: Come On Over

text: "Come On Over" toi Shania Twainille neljä Grammy-palkintoa. Kappale ”You’re Still The One” palkittiin Grammy-tilaisuudessa 1999 kategorioissa paras countrylaulu ja paras naisartistin vokaaliesitys countrymusiikissa vuonna 1998. Kappaleen ”Man! I Feel Like A Woman!” perusteella Twain sai vokaaliesityksestä myönnetyn Grammy-palkinnon myös 2000. Tuolloin ”Come On Over” palkittiin parhaana countrylauluna.


title: Come On Over

text: "Come On Over" -levyn kuudestatoista kappaleesta kaikkiaan kaksitoista ilmestyi singlejulkaisuina. Sisältämiensä menestyskappaleiden lukuisuuden vuoksi albumi on luonteeltaan myös eräänlainen hittikokoelma. Levyn kaikkien musiikkikappaleiden säveltämisestä ja sanoittamisesta vastasivat Shania Twain ja hänen tuolloinen aviomiehensä Robert John ”Mutt” Lange. Lange toimi myös levyn tuottajana ja lauloi sillä taustavokaaleja.


title: Come On Over

text: Yhdysvaltain albumilistalla "Come On Over" ylsi parhaimmillaan toiselle sijalle. Billboardin countryalbumilistan ykkösenä se vietti kaikkiaan 50 viikkoa. Britannian albumilistan ensimmäisellä sijalla "Come On Over" oli puolestaan yhteensä 11 viikon ajan. Suomessa albumi myi 38 958 kappaletta, ja se palkittiin kultalevyllä 1999.


title: Carl Petersén

text: Carl Jacob Karsten Petersén (18. huhtikuuta 1883 Tukholma – 14. huhtikuuta 1963) oli ruotsalainen upseeri ja vakoilujärjestön (C-byrån) päällikkö.


title: Carl Petersén

text:
Petersénistä tuli aliluutnantti Upplannin tykistörykmentissä (Upplands artilleriregemente) vuonna 1903. Vuosina 1911–13 hän palveli majurina Persiassa. Vuonna 1915 hän otti osaa Gallipolin taisteluihin. 1916 hänet ylennettiin Ruotsin armeijan kapteeniksi. Hän osallistui myös Suomen sisällissotaan.
Vuosina 1919–20 hän oli Varsovassa ja 1921–27 osastopäällikkönä Punaisessa Ristissä Pariisissa.
Toisen maailmansodan aikana hän oli sotilaallisen vakoilupalvelun päällikkönä 1940–46.
Petersén on haudattu Norra begravningsplatsenille Tukholmaan.


title: Jessie Andrews

text: Jessie Andrews (s. 22. maaliskuuta 1992) on yhdysvaltalainen pornonäyttelijä, joka aloitti uransa vuonna 2010. Vuonna 2012 hänet palkittiin parhaan näyttelijän AVN Awardilla ja parhaan suorituksen XBIZ Awardilla roolistaan "Portrait of a Call Girl" -pornoelokuvassa. Hänelle myös myönnettiin XRCO Awardin palkinto vuoden parhaasta näyttelijästä sekä vuoden naistulokkaan palkinto.


title: Jessie Andrews

text: Andrews aloitti uransa aikuisvihteen parissa viikko sen jälkeen kun hän oli täyttänyt 18 vuotta. Hän oli kuullut ystävältään, että tämä oli tienannut paljon rahaa "rintojaan näyttämällä", mikä motivoi Andrewsiä tutustumaan alaan. Tätä ennen Andrews ei ollut koskaan nähnyt kokonaista pornokohtausta. Hän valitsi näyttelijänimensä yhdistämällä äitinsä koiran nimen, Jessie, omaan katunimeensä Andrewsiin.


title: Jessie Andrews

text: Aikuisviihdealalla Andrews tunnetaan muun muassa rooleistaan elokuvassa "Portrait of a Call Girl" sekä parodioistaan, kuten "Taxi Driver: A XXX Parody" ja "Scream XXX: A Porn Parody".


title: Jessie Andrews

text: Aikuisviihteen ulkopuolella Andrews on esiintynyt Borgoren "Flex" -kappaleen musiikkivideolla. 29. kesäkuuta 2012 Andrews myös perusti oman korumallistonsa nimellä "Bagatiba".


title: Einar Lundborg

text: Einar Paul Albert Muni Lundborg (5. huhtikuuta 1896 Kalkutta – 27. tammikuuta 1931 Linköping) oli ruotsalainen lentäjä.


title: Einar Lundborg

text: Lundborg taisteli Suomen sisällissodassa vuonna 1918 Ruotsalaisessa prikaatissa ja osallistui myös Viron vapaussotaan vuonna 1919. Hän tuli kansainvälisesti tunnetuksi kun hän pelasti Umberto Nobilen ilmalaivaonnettomuudesta Huippuvuorten jäältä.


title: Einar Lundborg

text: Hän menehtyi Jaktfalkenin koelennolla Itä-Götanmaan lääniissä Malmslättissä 1931. Hänet on haudattu Linköpingiin.


title: Juvenal Roriz

text: Juvenal Roriz (12. lokakuuta 1920 Goiás – 13. joulukuuta 1994) oli brasilialainen roomalaiskatolinen arkkipiispa. Hänet vihittiin redemptoristien papiksi 28. heinäkuuta 1946 ja nimitettiin Rubiataban prelaatiksi 27. lokakuuta 1966. Hänet nimitettiin lisäksi Lemellefan titulaaripiispaksi 15. elokuuta 1967. Piispaksi konsekroinnin suoritti 11. lokakuuta Sebastiano Baggio, jota avustivat Fernando Gomes dos Santos ja José Brandão de Castro.


title: Juvenal Roriz

text: Roriz sai 5. toukokuuta 1978 nimityksen Juiz de Foran arkkipiispaksi, jona hän toimi, kunnes erosi tehtävistään 7. helmikuuta 1990.


title: José Carlos de Oliveira

text: José Carlos de Oliveira (s. 14. maaliskuuta 1931 Aparecida) on brasilialainen roomalaiskatolinen piispa. Hänet vihittiin redemptoristien papiksi 27. tammikuuta 1957 ja nimitettiin Rubiataba-Mozarlândian prelaatiksi 14. syyskuuta 1979. Piispaksi konsekroinnin suoritti 25. marraskuuta Carmine Rocco, jota avustivat Juvenal Roriz ja Aloísio Ariovaldo Amaral.


title: José Carlos de Oliveira

text: De Oliveira sai 4. joulukuuta 1979 nimityksen Rubiataba-Mozarlândian piispaksi, jona hän toimi, kunnes jäi eläkkeelle 27. helmikuuta 2008.


title: Tarra White

text: Tarra White (s. 19. marraskuuta 1987) on tšekkiläinen pornonäyttelijä.


title: Tarra White

text: White liittyi aikuisviihteen alalle 18-vuotiaana. Toukokuusta 2008 lähtien White on toiminut nimellä Martina Mrakviová "Red News" -ohjelmassa, jossa naispuoliset uutisankkurit riisuvat vaatteitaan uutisia lukiessa.


title: Adair José Guimarães

text: Adair José Guimarães (s. 16. kesäkuuta 1960 Mara Rosa) on brasilialainen roomalaiskatolinen piispa. Hänet vihittiin papiksi Uruaçun hiippakuntaan 21. joulukuuta 1986 ja nimitettiin Rubiataba-Mozarlândian hiippakunnan johtoon 27. helmikuuta 2008. Piispaksi vihkiminen seurasi 17. toukokuuta. Pääkonsekraattorina toimi José da Silva Chaves, jota avustivat José Carlos de Oliveira ja Messias dos Reis Silveira.


title: Fosfidi

text: Fosfidit ovat fosforin ja jonkin elektropositiivisemman alkuaineen muodostamia yhdisteitä, joissa fosforin hapetusluku on -III. Fosfidit ovat rakenteeltaan ja stoikiometrialtaan monimuotoinen joukko yhdisteitä.


title: Fosfidi

text:
Fosfidit voidaan jakaa sidosluonteen perusteella kolmeen eri ryhmmän. Ionisidoksellisia fosfideja muodostavat hyvin elektropositiiviset metallit kuten alkalimetallit, maa-alkalimetallit sekä sinkki, alumiini, kadmium ja lantanoidit. Ne koostuvat fosfidianioneista (P) ja metallikationeista ja hajoavat helposti veden tai laimeiden happojen vaikutuksesta hyvin myrkylliseksi fosfiinikaasuksi.
Monien siirtymämetallien kanssa fosfori muodostaa niin kutsuttuja metalliseoksellisia fosfideja, joita voidaan pitää myös metallin ja fosforin seoksina. Nämä kestävät korkeita lämpötiloja, ovat kovia, eivätkä hajoa veden vaikutuksesta. Niillä on myös metallimainen kiilto ja hyvä sähkönjohtavuus. Metallimaiset fosfidit ovat usein epästoikiometrisia ja esimerkiksi nikkeli muodostaa kahdeksan stoikiometrialtaan erilaista fosfidia (NiP, NiP, NiP, NiP, NiP, NiP, NiP, NiP).


title: Fosfidi

text: Lisäksi on olemassa kovalenttisia fosfideja, joita muodostavat muun muassa pii ja hiili.


title: Fosfidi

text: Tavallisin tapa valmistaa fosfideja on punaisen fosforin ja metallin välinen reaktio korotetussa lämpötilassa, jolloin fosfori hapettaa metallin. Näin valmistetaan muun muassa alkali- ja maa-alkalimetallien fosfideja sekä eräitä siirtymämetallien fosfideja. Eräitä metallifosfideja, kuten titaanifosfidia valmistetaan metallin ja fosfiinin välisellä reaktiolla.


title: José da Silva Chaves

text: José da Silva Chaves (s. 15. toukokuuta 1930 São Domingos) on brasilialainen roomalaiskatolinen piispa. Hänet vihittiin papiksi 8. joulukuuta 1955 ja nimitettiin Uruaçun hiippakunnan vihkipiispaksi sekä Rusubbicarin titulaaripiispaksi 29. marraskuuta 1967. Piispaksi vihkiminen seurasi 11. helmikuuta 1968. Pääkonsekraattorina toimi Fernando Gomes dos Santos, jota avustivat Jose Newton de Almeida Baptista ja Francisco Prada Carrera.


title: José da Silva Chaves

text: Da Silva Chaves sai 14. toukokuuta 1976 nimityksen Uruaçun piispaksi, jona hän toimi, kunnes jäi eläkkeelle 3. tammikuuta 2007.


title: Marie McCray

text: Marie McCray (s. 21. toukokuuta 1985) on yhdysvaltalainen pornonäyttelijä.


title: Marie McCray

text: McCray syntyi Indianapolisissa ja aloitti uransa aikuisviihteen parissa vuonna 2007, jolloin hän oli 22-vuotias. Tuolloin hän myös opiskeli kirjanpitoa Indianan yliopistossa. Aikaisemmin hän oli työskennellyt muun muassa strippaajana ja alastonmallina.


title: Marie McCray

text: McCrayn ensimmäinen rooli oli VCX:n pornoelokuvassa "Angel Face", jossa hän esitti nuorta tyttöä joka jättää pienen kaupunkinsa seuratakseen unelmaansa Hollywoodista. Elokuvasta tuli menestys ja McCray oli ehdolla parhaan näyttelijän AVN Award -palkinnolle. Tästä lähtien hän jatkoi uraansa esiintyen noin 110 elokuvassa. McCray on esiintynyt myös lehdissä, kuten Hustlerin keskiaukeaman tyttönä.


title: Messias dos Reis Silveira

text: Messias dos Reis Silveira (s. 25. joulukuuta 1958 Passos) on brasilialainen roomalaiskatolinen piispa. Hänet vihki papiksi Guaxupén hiippakuntaan José Geraldo Oliveira do Valle 11. elokuuta 1992. Hänet nimitettiin Uruaçun hiippakunnan johtoon 3. tammikuuta 2007, ja piispaksi vihkiminen seurasi 11. maaliskuuta. Pääkonsekraattorina toimi José Geraldo Oliveira do Valle, jota avustivat José da Silva Chaves ja João Bráz de Aviz. Dos Reis Silveira asetettiin virkaansa 25. maaliskuuta.


title: India Summer

text: India Summer (s. 26. huhtikuuta 1975) on yhdysvaltalainen pornonäyttelijä, joka on esiintynyt yli 300 pornoelokuvassa.


title: India Summer

text: Summer syntyi Des Moinesissa, Iowan osavaltiossa. Hän aloitti uransa aikuisviihteen parissa vuonna 2006, jolloin hän oli 31-vuotias. Heinäkuussa 2009 Summer päätti siirtyä esiintymään ainoastaan naistenvälisissä kohtauksissa Girlfriends Films -studiolle.


title: India Summer

text: Marraskuussa 2011 Summer ilmoitti ohjaavansa ensimmäisen pornoelokuvansa nimeltä "Perfect Fit". Aikuisviihteen ulkopuolella Summer on esiintynyt pienessä rooleissa televisiosarjoissa "Sons of Anarchy" ja "Dexter".


title: Antônio Carlos Mesquita

text: Antônio Carlos Mesquita (13. lokakuuta 1923 Itapecerica – 19. joulukuuta 2005) oli brasilialainen roomalaiskatolinen piispa. Hänet vihittiin papiksi 8. joulukuuta 1947 ja nimitettiin Oliveiran hiippakunnan koadjuuttoripiispaksi sekä Tamadan titulaaripiispaksi 8. huhtikuuta 1974. Piispaksi vihkiminen seurasi 29. kesäkuuta. Pääkonsekraattorina toimi João Resende Costa, jota avustivat Cristiano Portela de Araújo Pena ja Serafim Fernandes de Araújo.


title: Antônio Carlos Mesquita

text: Mesquitasta tuli 6. maaliskuuta 1977 Oliveiran piispa. 16. joulukuuta 1983 hänet nimitettiin São João del Rein piispaksi, jona hän toimi, kunnes erosi tehtävistään 26. kesäkuuta 1996.


title: Waldemar Chaves de Araújo

text: Waldemar Chaves de Araújo (s. 23. heinäkuuta 1934 Bom Despacho) on brasilialainen roomalaiskatolinen piispa. Hänet vihittiin papiksi 22. syyskuuta 1962 ja nimitettiin Teófilo Otonin hiippakunnan johtoon 18. marraskuuta 1989. Piispaksi vihkiminen seurasi 3. helmikuuta 1990. Pääkonsekraattorina toimi Carlo Furno, jota avustivat Belchior Joaquim da Silva Neto ja Fernando Antônio Figueiredo.


title: Waldemar Chaves de Araújo

text: 26. kesäkuuta 1996 Chaves de Araújo nimitettiin São João del Rein piispaksi, jona hän toimi, kunnes jäi eläkkeelle 26. toukokuuta 2010.


title: Oulunkylän vanha kirkko

text: Oulunkylän vanha kirkko () Helsingin Oulunkylässä on vuonna 1905 alkujaan rukoushuoneeksi valmistunut Oulunkylän seurakunnan kirkkorakennus. Se on myös ruotsinkielisen Petrus församlingin pääkirkko. Oulunkylän seurakunnalla se oli ensin väliaikaisena kirkkona ja myöhemmin pääkirkkona uuden Oulunkylän kirkon valmistumiseen vuonna 1972 saakka. Sen jälkeen Oulunkylän seurakunta on käyttänyt kirkkoa muun muassa vihkikirkkona.


title: Oulunkylän vanha kirkko

text: Puinen kirkko rakennettiin alun perin Evankeliumiyhdistyksen rukoushuoneeksi vuonna 1905. Rukoushuoneen suunnitteli rakennusmestari Karl Fredrik Bergman ja se toteutettiin osittain talkoilla. Kattoratsastajassa on pieni kello palokellona.


title: Oulunkylän vanha kirkko

text: Vastaperustettu Oulunkylän seurakunta vuokrasi rukoushuoneen väliaikaiseksi kirkoksi vuonna 1919. Vuonna 1932 kirkon viereen rakennettiin rakennusmestari Erik Lönngrenin suunnitelmien mukaan kellotorni, jonne sijoitettiin yksi kello. Seurakunta osti kirkkorakennuksen vuonna 1950, jolloin siitä tuli seurakunnan pääkirkko. Uusi Oulunkylän kirkko valmistui 1972, jolloin vanha kirkko jäi muun muassa kaste- ja vihkikirkoksi sekä alueen ruotsinkielisen seurakunnan pääkirkoksi. Puukirkkoa kohtasi tulipalo vuonna 1978. Kirkko korjattiin perusteellisesti ja vihittiin uudestaan käyttöön vuonna 1980.


title: Oulunkylän vanha kirkko

text: Kirkon alttaritauluna on pronssinen kohokuva "Jeesus siunaa lapsia". Sen on tehnyt ruotsalainen kuvanveistäjä Harald Sörensen-Ringi ja se on vuodelta 1909.


title: Corno Grande

text:
Corno Grande on 2 912 metriä korkea vuori Gran Sasso d’Italian vuoriryhmässä Keski-Italiassa. Se on Gran Sasson ja samalla koko Apenniinien vuoriston korkein kohta. Sen pohjoisrinteellä sijaitsee Euroopan eteläisin jäätikkö Calderone. Corno Grandeen kuuluu itse asiassa neljä erillistä huippua, jotka ovat korkeimmasta matalimpaan:
Corno Granden valloitti todistetusti ensimmäisenä 19. elokuuta 1573 kapteeni Francesco De Marchi yhdessä paikallisten gemssinmetsästäjien kanssa.


title: David di Donatello

text: David di Donatello () on Italian elokuva-akatemian ("Accademia del Cinema Italiano") vuosittain jakama elokuvapalkinto. Se jaetaan vuoden parhaille italialaisille ja ulkomaisille elokuville ja niiden tekijöille.


title: David di Donatello

text: Ensimmäisen kerran palkinto jaettiin Roomassa vuonna 1956 edellisen vuoden parhaille elokuville.


title: Calderonejäätikkö

text: Calderone on pieni jäätikkö Corno Granden vuorella Keski-Italiassa. Se on Euroopan eteläisin jäätikkö ja ainoa laatuaan Apenniinien vuoristossa. Calderone sijaitsee syvässä painanteessa Corno Granden pohjoisrinteellä 2630–2867 metrin korkeudessa. Se on halkaisijaltaan 300 metriä, pinta-alaltaan 4 hehtaaria, kaltevuudeltaan keskimäärin 26 astetta ja paksuudeltaan enimmillään 25 metriä. Se pienenee koko ajan ja jäätikkötutkijat ennustavatkin, että se häviää pian kokonaan.


title: Linsey Dawn McKenzie

text: Linsey Dawn McKenzie (s. 7. elokuuta 1978) on englantilainen malli, pornonäyttelijä ja televisiopersoona. Hän esiintyi ensimmäisen kerran yläosattomissa kuvissa "The Sunday Sport" -lehdelle 16-vuotiaana, ja on sittemmin esiintynyt laajasti aikuisviihteen parissa lehdissä, Internetissä sekä pornoelokuvissa.


title: Linsey Dawn McKenzie

text: McKenzie on esiintynyt Iso-Britanniassa myös useissa televisio-ohjelmissa, kuten "They Think It's All Over", "I'm Famous and Frightened!", "The Weakest Link" ja "Celebrity Four Weddings". Hän on myös esiintynyt mallien elämistä kertovissa dokumenteissa sekä Martin Goochin elokuvassa "Arthur's Amazing Things".


title: Linsey Dawn McKenzie

text: McKenzie on naimisissa entisen jalkapalloilijan Mark Williamsin kanssa ja heillä on parisuhteesta yksi lapsi.


title: Fernando Antônio Figueiredo

text: Fernando Antônio Figueiredo (s. 1. joulukuuta 1939 Muzambinho) on brasilialainen roomalaiskatolinen piispa. Hänet vihittiin fransiskaanien papiksi 16. joulukuuta 1967 ja nimitettiin Teófilo Otonin hiippakunnan vihkipiispaksi sekä Ulciniumin titulaaripiispaksi 21. tammikuuta 1984. Piispaksi vihkiminen seurasi 10. maaliskuuta. Pääkonsekraattorina toimi Paulo Evaristo Arns, jota avustivat Geraldo Majela Reis ja Arnaldo Ribeiro.


title: Fernando Antônio Figueiredo

text: Figueiredo sai 12. marraskuuta 1984 nimityksen Teófilo Otonin koadjuuttoripiispaksi, ja 3. elokuuta 1985 hänestä tuli sen piispa. 15. maaliskuuta 1989 hän sai nimityksen Santo Amaron piispaksi.


title: Geraldo Majela Reis

text: Geraldo Majela Reis (28. elokuuta 1924 Lamim – 27. toukokuuta 2004) oli brasilialainen roomalaiskatolinen arkkipiispa. Hänet vihittiin papiksi Marianan arkkihiippakuntaan 27. marraskuuta 1949 ja nimitettiin Três Lagoasin hiippakunnan johtoon 3. tammikuuta 1978. Piispaksi vihkiminen seurasi 30. maaliskuuta. Pääkonsekraattorina toimi Oscar de Oliveira, jota avustivat José Lázaro Neves ja Antônio Barbosa.


title: Geraldo Majela Reis

text: Reis sai 3. helmikuuta 1981 nimityksen Diamantinan arkkipiispaksi, jona hän toimi, kunnes jäi eläkkeelle 14. toukokuuta 1997.


title: Sotši Autodrom

text: Sotši Autodrom () on moottorirata Sotšin olympiapuistossa Venäjällä.


title: Sotši Autodrom

text:
Sotši Autodromilla järjestettiin Formula 1 -historian ensimmäinen Venäjän Grand Prix. Venäjän hallitus varasi 195,4 miljoonaa Yhdysvaltain dollaria radan rakentamiseen. Kilpailu päätti kolmenkymmenen vuoden kampanjan saada Venäjälle F1-kilpailu. Venäjälle (silloiselle Neuvostoliitolle) suunniteltiin kilpailua jo vuonna 1983, mutta se peruttiin byrokraattisista syistä.
Sotši Autodromin on suunnitellut Hermann Tilke, kuten monen muunkin Formula 1 -radan. Se on F1-sarjan neljänneksi pisin rata, heti Spa-Francorchampsin, Bakun ja Silverstonen jälkeen. Rata rakennettiin Sotšin olympiapuiston ympärille, sen virallisia avajaisia vietettiin 21. syyskuuta 2014. 1,7 kilometriä radasta on julkisia katuja.


title: João Bosco Oliver de Faria

text: João Bosco Oliver de Faria (s. 30. lokakuuta 1939 São João del-Rei) on brasilialainen roomalaiskatolinen arkkipiispa. Hänet vihittiin papiksi Pouso Alegren arkkihiippakuntaan 3. heinäkuuta 1968 ja nimitettiin sen vihkipiispaksi sekä Feradi Maiuksen titulaaripiispaksi 5. elokuuta 1987. Piispaksi vihkiminen seurasi 12. lokakuuta. Pääkonsekraattorina toimi José d'Angelo Neto, jota avustivat Benedito de Ulhôa Vieira ja José Lázaro Neves.


title: João Bosco Oliver de Faria

text: Oliver de Faria sai 8. tammikuuta 1992 nimityksen Patos de Minasin piispaksi, jonka virkaan hänet asetettiin 22. helmikuuta. Hänet nimitettiin 30. toukokuuta 2007 Diamantinan arkkipiispaksi.


title: Little Oral Annie

text: Little Oral Annie (s. 13. tammikuuta 1960) on yhdysvaltalainen entinen pornonäyttelijä. Hänen taiteilijanimensä viittaa Little Orphan Annie -sarjakuvaan.


title: Little Oral Annie

text: Annie nousi suosioon 1970-luvun lopulla. Annie tunnettiin nimensä mukaisesti taidoistaan suuseksissä. Annie oli osa tunnettua "Swedish Erotica" -sarjaa, ja myöhemmin esiintyi lukuisissa elokuvissa pitkin 1980-lukua.


title: Little Oral Annie

text: Annien vähemmän tunnettuihin rooleihin kuuluivat bdsm-elokuvat. Hän teki myös lyhyitä videoita, jotka sisälsivät eroottista painia tai kissatappelua.


title: Lisa Sparks

text: Lisa Sparks (s. 6. lokakuuta 1977) on yhdysvaltalainen pornonäyttelijä. Sparks hallitsee tällä hetkellä maailmanennätystä useimmista seksikumppaneista yhden päivän aikana. Hän saavutti tämän ennätyksen 16. lokakuuta 2004 harrastettuaan yhden päivän aikana seksiä yhteensä 919 miehen kanssa.


title: Lisa Sparks

text: Aikuisviihteen ulkopuolella Sparks on esiintynyt "The Surreal Life" -sarjassa sekä Mursin kappaleen ”Risky Business” -musiikkivideolla.


title: José Lázaro Neves

text: José Lázaro Neves (28. huhtikuuta 1902 Campo Belo – 1. toukokuuta 1991) oli brasilialainen roomalaiskatolinen piispa. Hänet vihittiin lasaristien papiksi 19. joulukuuta 1926 ja nimitettiin Assisin hiippakunnan vihkipiispaksi sekä Abarin titulaaripiispaksi 30. elokuuta 1948. Piispaksi vihkiminen seurasi 21. marraskuuta. Pääkonsekraattorina toimi Helvécio Gomes de Oliveira, jota avustivat João Batista Cavati ja Daniel Tavares Baeta Neves.


title: José Lázaro Neves

text: Neves sai 12. helmikuuta 1952 nimityksen Assisin koadjuuttoripiispaksi, ja 11. helmikuuta 1956 hänestä tuli sen piispa. Hän osallistui Vatikaanin toiseen kirkolliskokoukseen ja jäi eläkkeelle 20. heinäkuuta 1977.


title: Antônio de Souza

text: Antônio de Souza CSS (s. 21. lokakuuta 1929 Bom Jesus dos Perdões) on brasilialainen roomalaiskatolinen piispa. Hänet vihittiin papiksi 1. heinäkuuta 1956 ja nimitettiin Assisin hiippakunnan koadjuuttoripiispaksi sekä Egnatian titulaaripiispaksi 9. helmikuuta 1974. Piispaksi vihkiminen seurasi 16. huhtikuuta. Pääkonsekraattorina toimi Carmine Rocco, jota avustivat José Lázaro Neves ja Hélio Paschoal.


title: Antônio de Souza

text: De Souza sai 20. heinäkuuta 1977 nimityksen Assisin piispaksi, jona hän toimi, kunnes jäi eläkkeelle 27. lokakuuta 2004.


title: Kynäkataja

text: Kynäkataja ("Juniperus virginiana") eli lyijykynäkataja on sypressikasvien heimon (Cupressaceae) katajien sukuun ("Juniperus") kuuluva havupuulaji. Lajista valmistettujen tuotteiden markkinoinnissa käytetään usein suomeksi englanninkielisestä nimestä suoraan käännettyä nimitystä punasetri tai tämän kirjoitusvirheellistä muotoa punaseetri. Kynäkataja on pienehkö ainavihanta puu, jota esiintyy luonnossa Yhdysvaltain itä-, keski- ja eteläosissa, sekä aivan Kanadan eteläosissa. Lajin puuta on aiemmin käytetty laajalti lyijykynien valmistamiseen, mistä juontuu lajin suomenkielinen nimi. Lajin puuta ja eteeristä öljyä käytetään myös hyönteisten karkottamiseen.


title: Kynäkataja

text: Kynäkatajan suomenkielinen nimi tulee katajalajin puuaineksen käytöstä lyijykynien valmistuksessa. Kasvin luontaisilla elinalueilla sitä kutsutaan englanniksi nimillä "Eastern Redcedar" (itäinen punasetri), "Redcedar" (punasetri), "Pencil cedar" (lyijykynäsetri) ja "Red Juniper" (punainen kataja).


title: Kynäkataja

text: Kynäkatajan puuaineksen ja puun öljyn suomenkielisessä markkinoinnissa käytetään usein lajin englanninkielisiin nimiin perustuvaa virheellistä ja epätarkkaa nimeä punasetri, joka on toisinaan kirjoitusvirheellisessä muodossa punaseetri. Tarkentamaton "Red Cedar", "Redcedar" tai "Red-cedar" (punasetri) voi viitata useaan eri puulajiin, kuten englanniksi myös nimellä "Western Red-cedar" (läntinen punasetri) tunnettuun jättituijaan ("Thuja plicata") tai tarkemmin nimellä "Australian Red Cedar" tunnettuun jaavantoonapuuhun ("Toona ciliata").


title: Kynäkataja

text: Kynäkatajan tieteellinen lajinimi "virginiana" viittaa Yhdysvaltain Virginiaan. Lajia nimettäessä 1700-luvulla nimi Virginia tarkoitti nykyisen osavaltion sijaan suurta osaa nykyisten Yhdysvaltojen kaakkoisosista.


title: Kynäkataja

text: Kynäkataja on ainavihanta, kasvupaikasta riippuen pieni tai keskisuuri puu, joskus pensasmainen. Se kasvaa enintään noin 30 metriä korkeaksi. Puulla on usein vain yksi haarautumaton runko. Latvus on muodoltaan nuorena yleensä kapean kartiomainen, mutta vanhemmiten se leventyy ja pyöristyy. Puu voi elää satoja vuosia vanhaksi; vanhimman tunnetun yksilön on määritetty olevan noin 940 vuotta vanha.


title: Kynäkataja

text: Ruskea kaarna hilseilee kapeina kaistaleina. Oksankärjet ovat yleensä ylöspäin kääntyneet. Lehtiä on kahdenlaisia. Neulasmaisia 3–6 millimetriä pitkiä lehtiä on lähinnä nuorilla yksilöillä ja suomumaisia 1–3 millimetriä pitkiä lehtiä vanhemmilla. Samalla yksilöllä saattaa esiintyä kumpaakin lehtityyppiä. Lehdet muuttuvat joskus punaruskeiksi talvella, mutta terveellä puulla ne vihertyvät uudelleen keväällä. Käpy pehmenee kehittyessään marjamaiseksi, kuten muillakin katajilla. Pyöreä marjamainen käpy on kypsänä 3–6 mm halkaisijaltaan, ja sen väritys vaihtelee mustasta haalean ruskeansiniseen. Kussakin kävyssä on 1–2 siementä.


title: Kynäkataja

text: Lajista tunnetaan kaksi muunnosta, pohjoisempi "Juniperus virginiana" var. "virginiana" sekä eteläisempi "Juniperus virginiana" var. "silicicola".


title: Kynäkataja

text: Kynäkatajaa esiintyy laajalla alueella itäisessä ja keskisessä Pohjois-Amerikassa Kanadan eteläosista Ontariosta ja Quebecistä etelään Yhdysvaltain Texasiin ja Floridaan asti. Suurimmalla osalla levinneisyysalueesta esiintyy muoto "Juniperus virginiana" var. "virginiana", kun taas var. "silicicola" esiintyy ainoastaan Yhdysvaltain etelärannikolla Pohjois-Carolinasta Floridan kautta Texasiin.


title: Kynäkataja

text: Kynäkatajan puuainesta on lajin nimen mukaisesti käytetty laajalti vielä 1900-luvun alkupuolella lyijykynien valmistukseen. Puun hinta oli kuitenkin 1940-lukuun mennessä noussut kannan pienentymisen takia huomattavasti, ja muut puulajit, varsinkin oregonintuoksusetri ("Calocedrus decurrens"), ovat sittemmin suureksi osaksi korvanneet kynäkatajan kynien puuaineena.


title: Kynäkataja

text: Kynäkatajan lehdistä tislataan eteerisiä öljyjä. Myös puuaineksessa esiintyvät kasvin öljyt karkottavat vaatekoita ja haittaavat tai hidastavat useiden muiden kodin tuholaishyönteisten elinkiertoa. Tämän vuoksi kasvin puuainesta ja eteeristä öljyä myydään hyönteiskarkotteena.


title: Kynäkataja

text: Lajia käytetään myös koristepuuna pihoilla ja puistoissa. Suomessa se menestyy ainakin maan eteläosassa.


title: Yhdistys

text: Yhdistys on yksityisoikeudellinen henkilöiden yhteenliittymä, joka on kerääntynyt kokoon yhteisen tarkoituksen vuoksi. Länsimaissa yhdistymisen perustana on lailla säädetty yhdistymisvapaus. Yhdistyksen perustamisesta on monissa maissa säädetty erikseen lailla.


title: Yhdistys

text: Yhdistymisen syy vaihtelee kaupallisesta tarkoituksesta sosiaalisten suhteiden huoltamiseen. Yhdistyksen toiminnalla voi olla suuri yhteiskunnallinen merkitys riippuen sen koosta. Sen kautta yksilöt voivat vaikuttaa elämänsä osa-alueisiin muiden kanssa yhdessä. Yhteiskunta voi myös määrätä, että jotkin tehtävät hoidetaan yhdistyksien kautta. Silloin yhdistys on toissijainen tekijä, joka pyrkii kansalliseen tai paikalliseen vaikuttamiseen. Eri maiden oikeusjärjestelmät tunnustavat erilaisia yhdistyksiä. Pääpiirteittäin ne voidaan jakaa aatteellisiin, julkisoikeudellisiin, taloudellisiin ja ei-kaupallisiin. Yhdistyksissä jäsenmäärä vaihtelee, mikä erottaa ne yhtiöistä siksi, että yhtiöissä osakkeiden tai osuuksien määrä on kiinteä.